Transistor review | The Gang\nΠΡΟΗΓΟΥΜΕΝΟ Τρόπος του λέγειν τα 40 εναλλακτικά φινάλε του Dragon Age: Inquisition\nΕΠΟΜΕΝΟ Live streaming στο YouTube για τους κατόχους Xperia Z2\nΑς μιλήσουμε για το Transistor...\nby Λάμπρος Δημακόπουλος\non Τρί, 17/06/2014 - 17:33\nΣτον χώρο της τέχνης, και ειδικά στα videogames, συνηθίζουμε να συνδέουμε άμεσα έναν δημιουργό με το μεγαλύτερο και πιο γνωστό του έργο σε όλη την μετέπειτα καριέρα του, με όποια τροπή κι αν έχει πάρει αυτή. Αν, για παράδειγμα, σε λίγα χρόνια ο Jonathan Blow αποφασίσει να σχεδιάσει τρία Call of Duty, το FIFA 18, το Assassin’s Creed: Retirement και το Watch Dogs 4: Still Barking, στο μυαλό και στην καρδιά μας θα είναι πάντα ο Jonathan Blow του Braid. Αν ο Phil Fish παρατήσει τελικά τα videogames και το ρίξει στο καλλιτεχνικό πατινάζ (κάτι που, μεταξύ μας, δεν αποκλείεται κιόλας), ακόμη και την ώρα που θα του περνάνε το χρυσό μετάλλιο στο λαιμό, εμείς θα βλέπουμε μπροστά μας τον δημιουργό του Fez. Κάτι αντίστοιχο συμβαίνει και με την Supergiant, δημιουργό του Bastion, με την οποία θα ασχοληθούμε στο παρόν κείμενο (είδατε τι έκανα, ε;).\nΕ όχι λοιπόν. Δεν θα συγκρίνουμε το Transistor με το Bastion. Δεν συμφωνώ με κάτι που κρατά, εν μέρει, δέσμια μία δημιουργία και δεν θα μιλήσουμε για το τι έκανε καλύτερα ή χειρότερα το Transistor σε σχέση με το Bastion. Υπάρχουν σημεία που καλύπτουν και τις δύο περιπτώσεις, αλλά δεν έχει καμία, μα καμία, σημασία να κάνουμε σήμερα αυτή τη σύγκριση. Σίγουρα όσοι παίξουν και τα δύο παιχνίδια θα καταλάβουν ότι υπάρχει ένας κοινός παρονομαστής από πίσω, αλλά ως εκεί. Είμαστε εδώ για να μιλήσουμε για ένα νέο παιχνίδι που υπόσχεται να κλέψει την χαρά μας με το gameplay του και την καρδιά μας με την ομορφιά του. Ας μιλήσουμε λοιπόν για το Transistor.\nΗ Red είναι τραγουδίστρια στην πόλη Cloudbank. Μια τραγουδίστρια χωρίς φωνή. Κάποιοι έκλεψαν την φωνή της Red και δολοφόνησαν τον άντρα που βρίσκεται αυτή την στιγμή μπροστά της με ένα ογκώδες ηλεκτρονικό σπαθί - το Transistor - καρφωμένο στο στέρνο του. Αφαιρώντας το σπαθί από τον νεκρό πλέον άντρα θα κουβαλάμε μαζί μας και την ψυχή του. Μέσω του Transistor, η φωνή του άντρα θα μας συντροφεύει σε όλη την πορεία μας και θα μιλάει διαρκώς μαζί μας. Η Red τώρα πρέπει να τρέξει, σέρνοντας το τεράστιο σπαθί που ξύνεται ηδονικά στο γυαλιστερό έδαφος της Cloudbank αφήνοντας πίσω του σπινθήρες, και να αντιμετωπίσει τα εχθρικά Process. Πρέπει να βρει ποιοι έκλεψαν την φωνή της, άδειασαν την πόλη της από κόσμο και πάνω απ’ όλα, γιατί.\nΔεν υπάρχει αφήγηση με την παραδοσιακή έννοια - οι μόνες πληροφορίες που θα έχετε προέρχονται από την φωνή του Transistor.\nΑυτά, και λίγα ακόμη, είναι όλα τα στοιχεία που θα μάθετε σε ολόκληρη την διάρκεια του παιχνιδιού για την ιστορία του. Δεν υπάρχει αφήγηση με την παραδοσιακή έννοια, δεν υπάρχουν διάλογοι, audio logs, σημειώσεις ή οτιδήποτε άλλο έχουμε συνηθίσει. Οι μόνες πληροφορίες που θα έχετε προκειμένου να αποκρυπτογραφήσετε τα γεγονότα που έχουν συμβεί προέρχονται από την φωνή του Transistor, κάποια σκόρπια τερματικά σε διάφορα σημεία της πόλης (που περισσότερο χτίζουν ατμόσφαιρα παρά εξηγούν γεγονότα) και το φτωχό ιστορικό κάποιων χαρακτήρων.\nΗ έλλειψη αφήγησης τώρα, έχει δύο πλευρές, καθώς από την μία αφήνει πολλά αναπάντητα ερωτήματα και παρά την υπέροχη, βαριά και μελαγχολική ατμόσφαιρά του δεν μπορεί να υποστηρίξει το “less is more” αίσθημα, με αποτέλεσμα να αφήνει μια γεύση απογοήτευσης στο τέλος ως προς αυτό το κομμάτι. Ιδίως μετά το εξαιρετικό κλείσιμο του παιχνιδιού νιώθεις ακόμη πιο ενοχλημένος, καθώς μόλις έζησες ένα εκπληκτικό επίλογο σε μία, ουσιαστικά, άγνωστη για εσένα ιστορία. Από την άλλη όμως, υπάρχει το έντονα συναισθηματικό δέσιμο που δημιουργείται ανάμεσα στην πρωταγωνίστρια και τον Transistor καθώς σε όλη τη διάρκεια του παιχνιδιού θα σας μιλάει συνεχώς χτίζοντας μία πολύ ιδιαίτερη σχέση αναμέσά σας. Και κάπου εδώ συναντάμε μία από τις ελάχιστες φορές που βλέπουμε πραγματικά ουσιαστική χρήση των διάφορων gimmicks που κατά καιρούς έχουν εμφανιστεί στο gaming. Αν έχετε την δυνατότητα, θα πρέπει οπωσδήποτε να επιλέξετε την PS4 έκδοση του παιχνιδιού καθώς το ηχείο του DualShock 4 αποδίδει άψογα την αίσθηση της φωνής που βγαίνει στα εικονικά μας χέρια μέσα από το σπαθί. Ακούγεται επουσιώδες, αλλά δεν είναι.\nΗ μισή μαγεία στα functions είναι να ανακαλύψεις μόνος σου τους καλύτερους συνδυασμούς, αλλά αφού τους προτείνει ο δημιουργός, σας παραθέτουμε έναν, έτσι, για να ξεκινήσετε δυναμικά.\nLoad() με upgrades Jaunt() και Ping()\nCull() με upgrade Bounce()\nCrash() με upgrade Breach()\nJaunt() με upgrade Spark()\nMask() και Orb()\nΓια την πλήρη λίστα από την ομάδα της Supergiant, επισκεφθείτε αυτό το link.\nΥπάρχει ένα κομμάτι του Transistor όμως, που δεν δείχνει να υστερεί σε κανένα σημείο κι αυτό είναι το σύστημα μάχης του. Ένα αψεγάδιαστο κράμα action και turn-based RPG που αφήνει τον παίκτη να ανακαλύψει μόνος την λειτουργία του και να ξεδιπλώσει σιγά-σιγά το εκατό τοις εκατό των δυνατοτήτων του, μέσα από αρκετή εξάσκηση, δοκιμές και συνδυασμούς. Αυτό είναι άλλωστε και το σημαντικό Recursion mode (new game plus) που μας είχε υποσχεθεί (και πράγματι εκπλήρωσε) ο Greg Kasavin.\nΑς αναλύσουμε λίγο πώς δουλεύει αυτό. Κάθε φορά που θα συναντάμε αντιπάλους, η περιοχή που βρισκόμαστε μετατρέπεται σε αρένα και εμείς έχουμε δύο επιλογές: Μπορούμε να κινούμαστε στον χώρο εξαπολύοντας χτυπήματα σε πραγματικό χρόνο, προσπαθώντας παράλληλα να αποφύγουμε τις επιθέσεις των Process πίσω από τοιχώματα ή να επιλέξουμε την tactical, turn-based επίθεση. Εκεί, με το πάτημα ενός πλήκτρου περνάμε στο turn mode, ο χρόνος παγώνει και επιλέγουμε τον καλύτερο δυνατό συνδυασμό κίνησης και επιθέσεων που μας επιτρέπει η μπάρα του χρόνου, καθώς κάθε κίνησή μας καταναλώνει μέρος αυτής. Για παράδειγμα, μια πολύ δυνατή επίθεση μπορεί να καταναλώνει μεγάλο μέρος της μπάρας χρόνου και το συνολικό damage να είναι μικρότερο από αυτό που παράγουν δύο πιο ελαφριές επιθέσεις στο ίδιο χρονικό διάστημα.\nΜπορεί ακόμη να χάσουμε μέρος του χρόνου μας μετακινούμενοι από τον ένα εχθρό στον άλλο, οπότε έχει μεγάλη σημασία το πού θα τοποθετηθούμε πριν παγώσουμε το χρόνο. Και για να έχει κάθε μας κίνηση το μεγαλύτερο δυνατό αντίκτυπο, αλλά και επειδή θα χρειαστούν κάποια δευτερόλεπτα ώστε να γεμίσει και πάλι η μπάρα επίθεσής μας, οπότε και θα πρέπει να κινούμαστε στον χώρο ανήμποροι να επιτεθούμε (πέρα από δύο μόνο συγκεκριμένες δυνάμεις του παιχνιδιού). Αν δεν φτάνουν όλα αυτά για να σας πείσουν περί του εξαιρετικά στρατηγικού gameplay, υπολογίστε και το respawn κάποιων εχθρών που πρέπει να ακουμπήσουμε αφού σκοτωθούν, ώστε να μην αναγεννηθούν, τις ξεχωριστές ιδιότητες κάθε αντιπάλου και αρκετές ακόμη μικρές λεπτομέρειες που συντελούν στην δημιουργία ενός εξαιρετικού συνόλου, όπου τίποτα δεν μπορεί να αφεθεί στην τύχη από τον παίκτη. Κάθε μάχη είναι ταυτόχρονα μια σπαζοκεφαλιά τακτικής και ένα ρεσιτάλ ικανοτήτων.\nΤο άλλο μεγάλο πλεονέκτημα του συστήματος μάχης είναι οι δυνάμεις μας (functions). Μπορούμε να εξοπλίσουμε την Red με τέσσερα functions (ένα για κάθε face button), δύο upgrades για το καθένα από αυτά και τέσσερις passive ιδιότητες που προσφέρουν μόνιμα τις δυνατότητές τους. Από εκεί και πέρα, το θέμα αποκτά και πάλι σύνθετη και ενδιαφέρουσα τροπή, διότι ξεκινάει ένα παιχνίδι αναζήτησης του ιδανικότερου συνδυασμού των δυνάμεών μας με μοναδικό σκοπό να είναι η ηρωίδα μας όσο πιο δυνατή μπορεί. Κάθε function έχει διαφορετική ιδιότητα όταν χρησιμοποιείται μόνο του και διαφορετική όταν χρησιμοποιείται ως αναβάθμιση.\nΤο Transistor έχει ένα πρωτότυπο κι αριστουργηματικό σύστημα μάχης που κάνει πολλά RPG εκεί έξω να κοκκινίζουν.\nΠροχωρώντας λοιπόν στην ιστορία και ανεβαίνοντας επίπεδα, θα πρέπει να επιλέξουμε αν θα ξεκλειδώσουμε upgrade slots, passive slots και MEM. Το MEM είναι η μονάδα μέτρησης για το πόσες δυνάμεις μπορούμε να κουβαλάμε ταυτόχρονα, καθώς κάθε function χρειάζεται και τις ανάλογες μονάδες. Δεν τελειώνει όμως εδώ. Στην εξίσωση μπορούν να μπουν και τα limiters (αν και καλό θα ήταν να τα αφήσετε για το new game plus), όπου στερούν ιδιότητες από τα functions, αλλά ανεβάζουν ταχύτερα το level σας, καθώς και η ενέργειά σας η οποία κάθε φορά που εξαντλείται, δεν πεθαίνετε, αλλά χάνετε μία από τις τέσσερις επιθέσεις σας (πεθαίνετε μόνο εφόσον χάσετε και τις τέσσερις).\nΑφού λοιπόν κατανάλωσα παραπάνω από τις μισές λέξεις του review προκειμένου να αναλυθεί το σύστημα μάχης του Transistor (άξιζε βέβαια, δεν το μετανιώνω), τώρα θα πρέπει να μιλήσουμε για το άλλο μεγάλο όπλο του παιχνιδιού, το εικαστικό τμήμα του - αν και είναι πολύ πιο εύκολο να γράψεις για το πώς συνδυάζεις δυνάμεις με αναβαθμίσεις, παρά να περιγράψεις με λόγια την ομορφιά της Cloubank. Πρέπει κάποιος να παίξει το Transistor για να νιώσει την διάχυτη μελαγχολία στην ατμόσφαιρα ενός μινιμαλιστικού κυβερνοπάνκ περιβάλλοντος με μία νότα από Ιαπωνία στον απόηχό του. Τα κτήρια με την μουντάδα στα χρώματα και την λάμψη στον φωτισμό τους, τις επιφάνειες που καθρεπτίζουν, τον ουρανό που αλλάζει χρώματα όσο περνά η ώρα και το ημιδιάφανο πλέγμα που περιβάλλει την πόλη και νιώθεις πως είναι πάντα εκεί ακόμη κι αν το βλέπεις σπάνια. Το Transistor είναι ένα παιχνίδι που μαγεύει με τον οπτικό του τομέα και όσο περνάει η ώρα σε συνεπαίρνει με την αισθητική, την ιδιαίτερη μουσική και την συνολική ατμόσφαιρά του.\nΜάχεσθαι περί αισθητικής\nΤο Transistor, λοιπόν, δεν είναι ο νέος τίτλος της Supergiant, δημιουργού του Bastion. Δεν είναι ούτε χειρότερο, ούτε καλύτερο από το Bastion. Το Transistor είναι το Transistor. Ένα παιχνίδι με πρωτότυπο κι αριστουργηματικό σύστημα μάχης που κάνει πολλά RPG εκεί έξω να κοκκινίζουν, ένα εικαστικό τμήμα που αναβλύζει καλλιτεχνικότητα και μία συνολική ατμόσφαιρα που μένει χαραγμένη για καιρό στην ψυχή του παίκτη. Η σύντομη διάρκεια του (περίπου πέντε ώρες) μπορεί να αφήνει μια αίσθηση ότι όλα έγιναν λίγο βιαστικά, αλλά στην πραγματικότητα, ίσως και να πρόκειται τελικά για την δίψα μας να πειραματιστούμε λίγο ακόμη με το σύστημα μάχης του ή να ξεχαστούμε για λίγες επιπλέον ώρες στον μαγευτικό κόσμο της Cloudbank.\nΤο παιχνίδι μάς παραχωρήθηκε από την εταιρία διανομής για τις ανάγκες του review.\nΑριστουργηματικό σύστημα μάχης\nΜαγευτικό εικαστικό τμήμα και ατμόσφαιρα\nΒαθύ συναισθηματικό δέσιμο των πρωταγωνιστών και εξίσου δυνατό τέλος\nΟυσιαστικό new game plus\nΗ ιστορία κλείνει αφήνοντας ερωτήματα στον παίκτη\nΘα θέλαμε λίγο μεγαλύτερη διάρκεια\nsubmitted by CitizenMac\non Τρί, 17/06/2014 - 22:28\nΝτάξει αυτό θα αγοραστεί άμεσα, και μάλλον στο PSN (ελπίζω μόνο να μη το βάλουν στο PS Plus τον Ιούλιο, ξέρω γω :P ). Ήμουν από τους μεγαλύτερους fans του Bastion όταν κυκλοφόρησε, προβλέπω να γίνομαι και του Transistor.\nsubmitted by makis\non Τετ, 18/06/2014 - 10:22\nΠέρα από την αξία του παιχνιδιού, να δώσουμε και το σπάνιο δημόσιο credit για το review, ιδιαίτερα για την εισαγωγή. Άξιος Λάμπρε.\nEverything happens for a reason - John Locke\nsubmitted by Thrillhouse\non Τετ, 18/06/2014 - 14:31\nΤέτοια μου λες, και θα με τουμπάρεις να ξαναγράψω Lego game.\nsubmitted by Revenger210\non Τετ, 18/06/2014 - 18:12\nΤο σχέδιο του Κυρ Μακη μας ενα ειναι: να σε θεσει ισοβιο αξιολογητη Λεγκοπαίγνιων :Ρ\nBehind of every action, lies a word.\nBut, without the action, our words are meaningless.\non Πέμ, 19/06/2014 - 08:32\nΤο κατάλαβες και ‘συ έτσι, δεν είναι μόνο η ιδέα μου; Υπάρχει παγκόσμιο σχέδιο εξόντωσης. Πάντα το πίστευα ότι πίσω από τα Lego κρύβονται Μασόνοι.\non Πέμ, 19/06/2014 - 12:48\nΕντελώς από περιέργεια και για στατιστικούς λόγους, το Bastion το είχε παίξει κανείς (εκτός από το Λάμπρο);\nsubmitted by kabamaru\non Παρ, 20/06/2014 - 09:29\nΕδω καπου θα εμπαινα κι εγω. Οχι μονο δεν εχω παιξει το bastion, δεν ξερω καν τι ειναι. Παντως αυτο μοιαζει καλο και με κερδιζει λογω cyberpunk.\n- Η σοβαρότητα φέρνει πείνα\nsubmitted by nate the great\non Τετ, 25/01/2017 - 18:57\nΈψαχνα λοιπόν review για το tranzistor επειδή σκεφτόμουν να το πάρω( ναι τώρα μετά από τόσο καιρό), και έπεσα πάνω στην ξεχασμένη αυτή σελίδα. Είπα λοιπόν να απαντήσω σε αυτό το σχόλιο μιας και το είδα.\nΤο έχω παίξει κι εγώ το Βastion , και είναι πραγματικά όμορφο παιχνίδι. Πολύ ωραία αφήγηση, εξαιρετική ατμόσφαιρα, εντυπωσιακή μουσική με αρκετές επιλογές στον τρόπο μάχης. Το είχα πάρει σε μία προσφορά, για υπολογιστή μόλις στα 0,99 ευρώ, η μεγαλύτερη "κλοπή" που έχω κάνει σε video game.\nTo Τranzistor πάλι δεν το πήρα τελικά κύριως λόγω των δώρων της ubisoft την τελευταία χρονιά που με γέμισαν παιχνίδια που ψάχνω χρόνο να παίξω. Έχω γίνει όμως φαν της supergiant και δεν το αποκλείω να ασχοληθώ ξανά με ένα πολύ ιδιαίτερο παιχνίδι τους.\nΚαι για να μην ξεχνιόμαστε, ελπίζω να έρθει η στιγμή που θα ενωθείτε ξανά και θα συνεχίσει αυτή η μεγάλη προσπάθεια του the gang. Καλές δουλειές ως τότε.\n"Μy soul is a desert, but this doesn't mean it's empty.It just means there is a place for everything inside it"\non Σάβ, 28/06/2014 - 12:36\nΠαρομοίως και εγώ δεν έχω παίξει το Bastion ούτε ξέρω τι παιχνίδι είναι.\nΠάντως συγχαρητήρια για το άρθρο μιας και με έβαλε σε περιέργεια να το δοκιμάσω αν και όταν με το καλό αγοράσω PS4.


The Pan Within: ΑΝΑΔΑΣΩΣΗ\nΤΗΝ ΗΜΕΡΑ ΤΩΝ ΕΚΛΟΓΩΝ ΝΑ ΔΙΟΡΓΑΝΩΣΟΥΜΕ ΟΜΑΔΕΣ ΑΝΑΔΑΣΩΣΗΣ ΣΤΗΝ\nΠΑΡΝΗΘΑ ΤΗΝ ΠΕΝΤΕΛΗ ΚΑΙ ΣΤΑ ΥΠΟΛΟΙΠΑ ΚΑΜΕΝΑ ΤΗΣ ΑΘΗΝΑΣ.\nΝΟΜΙΖΩ ΕΙΝΑΙ ΤΟ ΚΑΛΥΤΕΡΟ ΜΝΗΜΟΣΥΝΟ ΠΟΥ ΜΠΟΡΟΥΜΕ ΝΑ ΚΑΝΟΥΜΕ.\nΚΑΙ ΕΠΙ ΤΟΠΟΥ ΝΑ ΑΠΟΦΑΣΙΣΟΥΜΕ ΜΕ ΠΟΙΟ ΤΡΟΠΟ ΘΑ ΒΟΗΘΗΣΟΥΜΕ ΤΟΥΣ ΑΝΘΡΩΠΟΥΣ ΣΤΗΝ ΥΠΟΛΟΙΠΗ ΧΩΡΑ.\nΤΗΝ ΤΕΤΑΡΤΗ (29 - 8) ΣΤΙΣ 7:00 ΤΟ ΑΠΟΓΕΥΜΑ ΣΥΓΚΕΝΤΡΩΣΗ ΣΤΟ ΣΥΝΤΑΓΜΑ. ΚΑΙ ΣΕ ΟΛΕΣ ΤΙΣ ΠΛΑΤΕΙΕΣ ΤΗΣ ΕΛΛΑΔΑΣ.\nposted by Pan at 2:28 PM\nΔεν ξέρω καν αν αναδασώνεται όλη αυτή η καταστροφή.Ειδικά στην Πεντέλη οπου κάηκαν τα αναδασωμένα.\nΔεν έχω λόγια πια.Δεν έχω.\nPurple clementine: Ειδικά για την Πεντέλη, τώρα πλέον μόνο η τεχνητή αναδάσωση μπορεί να βοηθήσει.\nΗ εγκληματική αμέλεια, η μη λογοδοσία, το κατευθυνόμενο χάος είναι επικίνδυνα ακόμα και για αυτούς που είναι εθισμένοι στο μίσος. Και για το δικό τους το καλό, λοιπόν, η συλλογική άμυνα στην καταστροφή τής βιοκοινωνίας μας επιβάλλεται από την ανάγκη για επιβίωση!\nεκεί θα είμαστε, Pan...\nΣυμφωνώ και δηλώνω συμμετοχή. Είναι η καλύτερη πρόταση που έχω ακούσει.\nΡίξτε μία ματιά και σ' αυτό και πείτε τη γνώμη σας:


Επιμελημένα ατημέλητος. - My Writers Gang\nPosted by sibyl | Jun 23, 2017 | Uncategorized | 0 |\nΑυτή ήταν η μόδα στο στυλ των ανδρών που ξεκίνησε παλιά…\nΑρκετά παλιά. Στη 10ετία του ΄80.\nΟ στόχος ήταν να αποβάλλουν οι καλοβαλμένοι άνδρες την εικόνα του ξενέρωτου, καλοχτενισμένου, καλοσιδερωμένου και γενικά αλφαδιασμένου και αψεγάδιαστου φλώρου..\nΕκείνη την εποχή ήταν, τη δεκαετία του 1980, που ανέτειλε εκκωφαντικά το, φαινομενικά, υπερφίαλο άστρο του Ντόναλντ Τραμπ!\nΑυτός ο σούπερ, υπεργιάπης, ο οποίος συμβάδιζε απόλυτα με την, τότε εποχή. Ας μη ξεχνάμε πως τα ‘80s ήταν η εποχή της υπερβολής!\nΦωνακλάς, επιδειξίας, εγωκεντρικός, ο οποίος προέβαλε το υπερεγώ του, ονοματίζοντας τα κτίρια που είχε στην ιδιοκτησία του, με το επίθετο του (Trump Tower κλπ) και με την επίσης, μια απ’τα ίδια, τότε σύζυγό του, Ιβάνα!..\nΚάπου στο τέλος εκείνης της 10ετίας, το σωτήριο έτος 1989, ήταν που διάβασα μία συνέντευξη που παραχώρησε στο περιοδικό Playboy!\nΠου αλλού θα έδινε συνέντευξη;!\nΟ τότε 20χρονος εαυτός μου, εντυπωσιάστηκε από τις απόψεις του 43χρονου δισεκατομμυριούχου, ο οποίος έλεγε τι θα έκανε αν ποτέ εκλέγονταν Πρόεδρος των Η.Π.Α. (!!!)\nΑκραίες απόψεις, τις οποίες, όλοι πίστευαν, πως τις έλεγε, γιατί δεν υπήρχε περίπτωση αυτός ο σχεδόν άξεστος και στα όρια του γραφικού, με συμπεριφορά νεόπλουτου τυπάς, να εκλέγονταν ποτέ Πρόεδρος των Η.Π.Α.! Άκου πράγματα!\nΒρισκόμαστε στο 2017.\nΠρόεδρος των Η.Π.Α. είναι ο Ντόναλντ Τραμπ!…\n…και αυτό δεν είναι το εντυπωσιακότερο!\nΑυτό που είναι πράγματι εντυπωσιακό, σχεδόν μοναδικό, είναι πως αυτός ο υπερτυπάς, που μοιάζει να βγήκε από μαντροσκυλάδικο της Εθνικής οδού, μετά από μεγάλη «ζημιά», εξελέγη Πρόεδρος, χωρίς να έχει αλλάξει χιλιοστό από τις απόψεις του!\nΌλα αυτά τα χρόνια και σε όλη τη διάρκεια της προεκλογικής του εκστρατείας, ούτε ένα «παρερμηνεύτηκαν οι τότε δηλώσεις μου», «άλλο εννοούσα», είχα λάθος πληροφόρηση» και όλα αυτά που έχουμε μάθει από τους «κανονικούς» πολιτικούς!\nΠρώτα απ’όλα ας παραδεχθούμε το εξής : Respect στον Αμερικάνικό λαό!\nΑπέδειξαν πως πλέον βαρέθηκαν τα φούμαρα των προηγούμενων, τα οποία τους οδήγησαν στη μεγαλύτερη κρίση και στην, για πρώτη φορά από τον δεύτερο παγκόσμιο πόλεμο, έμπρακτη αμφισβήτηση της παντοδυναμίας τους!\nΕιδικά η διακυβέρνηση της προηγούμενης οκταετίας, το τερμάτισε στα λάθη και στις άστοχες επιλογές και κινήσεις, τύπου «να τους έχουμε όλους ικανοποιημένους».\nΔεύτερον, ας αναγνωρίσουμε μια ολοφάνερη αλήθεια!\nΟ Τραμπ, ΔΕΝ είναι αυτό που παρουσιάζεται!\nΔεν είναι ο άξεστος, χειμαρρώδης, στα όρια του ανεύθυνου, παρορμητικός άνθρωπος που βλέπουμε στην εικόνα της τηλεόρασης.\nΑυτή είναι η εικόνα που θέλει ο ίδιος, να περάσει..\nΟ Τραμπ, πρώτα και πάνω απ’όλα, είναι επιχειρηματίας. Πιο συγκεκριμένα, πωλητής!\nΗ επιτυχημένη πορεία του αυτό μας λέει!\n«Ναι», λένε διάφοροι. «Δεν άλλαξε, τις απόψεις του, αλλά μόλις οι Σαουδάραβες, τους οποίους έβριζε ως τρομοκράτες, παρήγγειλαν όπλα αξίας 600 εκατομμυρίων δολαρίων, έγινε φίλος τους».\nRespect στον γίγαντα Τραμπ! Έφερε ρευστό στην Πατρίδα την οποία υπηρετεί, έδεσε τους Σαουδάραβες για τα καλά στο άρμα της Αμερικής και έδειξε στους Κινεζορώσους, ποιος κάνει κουμάντο!\nΟ Τραμπ, σε έξι μήνες περίπου που κυβερνά, έχει αρχίσει τις σφαλιάρες σε όσους αναθάρρησαν από την καταστροφική διακυβέρνηση του Μπαράκ του Μπάμια και επαναφέρει με καταιγιστικούς ρυθμούς τα πράγματα εκεί που ήταν!\nΈριξε και κράξιμο στους ευρωπαίους, βλέπε γερμανούς, τύπου «ρε παλιαδελφές, ως πότε θα πληρώνουμε για την άμυνα σας;! Ο τζάμπας πέθανε, ρίξτε κάνα φράγκο! Α! Κάντε και κάτι για την οικονομική σας κρίση, άϊντε!!», με αποτέλεσμα, για πρώτη φορά οι ευρωπαίοι να δείχνουν να την έχουν «ακούσει» και να ψιλοσοβαρεύονται!..\nΟ Μάο έλεγε πως, άσπρη γάτα, μαύρη γάτα, αρκεί να πιάνει τα ποντίκια.\nΟ Τραμπ, με την εικόνα του άξεστου τσαμπουκά, που δεν καταλαβαίνει πολλά πολλά και μπορεί να στο κάνει κεραμιδαριό, «άντε μην τα πάρει!», έχει καταφέρει σε ελάχιστο διάστημα, να διορθώσει και να αρχίσει τουλάχιστον, να θεραπεύει τις αστοχίες προηγούμενων απανωτών λαθών.\nΓια άλλη μία φορά θα κάνει αυτό που κάνει με τεράστια επιτυχία τόσα χρόνια.\nΘα κάνει τη βρώμικη δουλειά.\nΉ, όπως λένε οι ίδιοι οι αμερικάνοι, «he’ll get the job done!»\nΑράχτε λοιπόν όλοι εσείς, ειδικά οι Πουτινοπαρμένοι.\nΟ κόσμος μας θα επανέλθει εκεί που τον ξέρουμε τόσα χρόνια.\nΗ Αμερική, είναι και θα παραμείνει για πολλές δεκαετίες ακόμα, μακράν η πρώτη δύναμη.\nΈχει Πρόεδρο, πατριώτη, ο οποίος έχει αυτό που χρειάζεται για να φέρει εις πέρας την αποστολή..\nPreviousΔωρέα $150 εκατομμυρίων από ΙΣΝ στο Johns Hopkins για βελτίωση συμμετοχής των πολιτών στα κοινά\nNextΤα «πρέπει» και τα «Θέλω»


Μύρια τα προβλήματα στο χωριό. – Οι Ορεινοί – Θεοδώριανα\nΜύρια τα προβλήματα στο χωριό.\nΘεοδώριανα 9 Ιουλίου.\nΚάθε πέρσι και καλύτερα σε ότι έχει να κάνει με το χωριό και τα προβλήματά του. Τα δύο σημεία στα οποία είχε "κάτσει" η άσφαλτος από τον περασμένο Οκτώβρη, στις θέσεις "Μπιζιμόκου" (φωτό 1) και "Κουτσοχέρι" (φωτό 2) παραμένουν εξαιρετικά επικίνδυνα για τους οδηγούς. Μέχρι να ενδιαφερθούν οι αρμόδιοι και επειδή ο Αύγουστος έρχεται και μαζί του οι χιλιάδες επισκέπτες στο χωριό, συνιστούμε στους οδηγούς να είναι ιδιαίτερα προσεκτικοί στα σημεία αυτά.\nΤο κομμάτι του κάτω δρόμου, στο Μοναστήρι της Παναγίας, που καταστράφηκε από τη φετινή θεομηνία, δημοπρατήθηκε και αναμένεται ακόμα η εγκατάσταση του εργολάβου. Ωστόσο στην υπόθεση αυτή υπάρχει ένα πολύ σοβαρό ζήτημα. Το πρώτο που πρέπει να γίνει είναι η αλλαγή της ροής του ποταμού, στην παλιά κοίτη του στη ρίζα του βουνού. Παράλληλα να σχηματιστεί με πέτρες προαστατευτικό φράγμα του δρόμου από ενδεχόμενη νέα θεομηνία. Αν δεν γίνει πρώτα αυτό και γίνει απλή τσιμεντόστρωση του κομματιού, είναι σίγουρο ότι θα έχουμε σύντομα τα ίδια και χειρότερα, αφού ήδη το ποτάμι "κατατρώει"και τη νέα διάνοιξη (φωτό 3). Σε μια τέτοια περίπτωση θα απειληθούν σοβαρά και τα δύο γεφύρια, που τη γλίτωσαν τον Οκτώβρη.\nΣ' αυτά να προσθέσουμε και κάτι που γίνεται για πρώτη φορά στο χωριό. Τα Θεοδώριανα, χωριό που φημίζεται για τα περισσότερα νερά στην Ελλάδα, δεν μπορεί να ποτίσει τα χωράφια και τους κήπους. Μέσα Ιούλη και το αυλάκι άρδευσης του χωριού δεν "βγήκε" ακόμα και δεν είναι σίγουρο αν θα βγει ποτέ, με το χωριό ανάστατο και τους καλλιεργητές σε απόγνωση να προσπαθούν να ποτίσουν με τα λάστιχα τις καλλιέργειές τους. Τα σχετικά κονδύλια από το Δήμο δόθηκαν, αλλά δυστυχώς η "δική" μας ανοργανωσιά, η ανικανότητα, η αδιαφορία υπερίσχυσαν. Εντελώς λάθος και ερασιτεχνικός ο τρόπος που έγινε η "δέση" (φωτό 4) με λάστιχα που στοίχισαν πανάκριβα. Η ποσότητα του νερού μικρή, το φρεάτιο συγκέντρωσης του νερού εγκαταλλείφθηκε, τα αυλάκι ακαθάριστο και το νερό να χάνεται χωρίς να φτάνει ούτε μέχρι τη "Βασιλική" .\nΣτον αντίποδα αυτών τελειώνει το κομμάτι του δρόμου από το "Σουφλερό" μέχρι τη στροφή "Σκούρτς" και σε λίγες μέρες θα πέσει η άσφαλτος. Πολύ καλή η δουλειά του εργολάβου, ωστόσο υπάρχουν δικαιολογημένα παράπονα από τους κτηνοτρόφους της περιοχής στο "λιβάδι", αφού καταστράφηκε το χορτάρι μιας και έγινε χώρος εγκατάστασης του εργοτάξιου. Ο εργολάβος είναι υποχρεωμένος να αποκαταστήσει φεύγοντας το "Λιβάδι" και για τους κτηνοτρόφους, αλλά και γιατί το χειμώνα ο χώρος χρησιμοποιείται για χειμερινές δραστηριότητες . Περιμένουμε.


Athens everyday: Αστυνομικοί και υπάλληλοι του Υπ. Πολιτισμού στην φύλαξη των μουσείων\nΑστυνομικοί και υπάλληλοι του Υπ. Πολιτισμού στην φύλαξη των μουσείων\nΤην ίδρυση ομάδας για την ασφάλεια των μουσείων της χώρας, η οποία θα απαρτίζεται από στελέχη του υπουργείου Πολιτισμού και από επίλεκτα στελέχη της Ελληνικής Αστυνομίας με εμπειρία στους Ολυμπιακούς Αγώνες, ανακοίνωσε ο υπουργός Πολιτισμού, Παύλος Γερουλάνος....\nΕνημερώνοντας την Επιτροπή Μορφωτικών Υποθέσεων της Βουλής σχετικά με τη φύλαξη και των αρχαιολογικών χώρων και των ελληνικών μουσείων, ο υπουργός Πολιτισμού είπε πως αυτή η μικτή ομάδα έχει ήδη καταλήξει σε δέσμη άμεσων αλλά και μεσοπρόθεσμων μέτρων για την καλύτερη φύλαξη των μουσείων και για την ασφάλειά τους.\nΣτα μέτρα αυτά, αυτά περιλαμβάνονται η ενίσχυση εποπτείας και ελέγχου τους, η ταχύρυθμη εκπαίδευση των υπαλλήλων από στελέχη της ΕΛΑΣ, η έκδοση εγχειριδίου με τις διαδικασίες ασφάλειας, καθώς και αναβάθμιση των συστημάτων ασφαλείας.\nΑναφερόμενος στο πρόσφατο συμβάν της κλοπής των εκθεμάτων στο αρχαιολογικό Μουσείο της Ολυμπίας, ο κ. Γερουλάνος μίλησε αφενός για «πολύ σοβαρό πλήγμα», αφετέρου εξέφρασε τη σιγουριά ότι θα αποδοθούν ευθύνες εκεί όπου ανήκουν.\n«Δεν θέλουμε να δούμε τέτοια κρούσματα πουθενά ξανά, αλλά θα πρέπει να λειτουργούμε με την ιδέα, ότι πάντα κάτι τέτοιο θα σχεδιάζεται, γι’ αυτό και λαμβάνουμε τα μέτρα αυτά», τόνισε χαρακτηριστικά ο υπουργός Πολιτισμού.


"Μπετόβεν και Ελλάδα, αρχαία και νεώτερη" | Globalview|RitsmasCorner\nΑρχική ΤΑ ΝΕΑ ΤΗΣ ΕΕ “Μπετόβεν και Ελλάδα, αρχαία και νεώτερη”\n“Μπετόβεν και Ελλάδα, αρχαία και νεώτερη”\nΤο κείμενο της Ξένης Μπαλωτή δημοσιεύεται στα ΝΕΑ Σαββατοκύριακο\n“Λίγο έξω από τη Βιέννη, στο Heiligenstadt, εκεί όπου ο Δούναβης είναι πραγματικά μπλε, εκεί βρίσκεται το σπίτι, μουσείο πλέον, που έζησε ο Ludwig van Beethoven, μετά το 1792, όταν εγκαταστάθηκε στην Αυστρία.\nΟ επισκέπτης με το πρώτο βήμα στο χώρο του συνθέτη συναντά ένα απρόβλεπτο σκηνικό: σπασμένα αγάλματα και πεταμένες παρτιτούρες.\nΑμέσως, αισθάνεται την ανάγκη να πει «συγγνώμη, σε λάθος ώρα ήρθα!» πριν χαμογελάσει από τον ευφάνταστο τρόπο που βρήκαν οι μουσειολόγοι της «Οικίας Μπετόβεν» για να μας μυήσουν στην ψυχοσύνθεση του μουσουργού αφότου απώλεσε την ακοή του σε νεαρή ηλικία.\nΓιατί ο Μπετόβεν που γεννήθηκε στη Βόννη, στις 16 Δεκεμβρίου 1770, πριν από 250 χρόνια, είχε διαφορετικά χαρακτηριστικά. Ήταν Γερμανός, με πιθανή καταγωγή από την Ολλανδία, ευγενικός και υπέφερε με στωικότητα το κακό οικογενειακό περιβάλλον του. Η εσωστρέφειά του έγινε μουσική δημιουργία ενώ η ευαισθησία της τον ανέδειξε σε κατεξοχήν εκπρόσωπο του ρομαντικού κινήματος. Ενός κινήματος που ταυτίστηκε με τα επαναστατικά γεγονότα του 18ου και 19ου αι. και τις λαϊκές εξεγέρσεις. Μέσα σε αυτό το πλαίσιο, ο ρομαντικός Μπετόβεν έγινε συνθέτης-επαναστάτης που άντλησε τα ιδεολογικά του επιχειρήματα από την συναναστροφή του με τους αρχαίους Έλληνες κλασσικούς. “Διασκέδαση σημαίνει να είναι κανείς μόνος με τους αρχαίους Έλληνες”, έγραψε σε μία επιστολή του, ενώ δείγμα της επαναστατικότητας του «εισέπραξε» ακόμη και ο Γκαίτε, όταν ο Μπετόβεν τον κατηγόρησε ότι «λατρεύει τον αέρα του Παλατιού.»\nΟ Μπετόβεν άντλησε από τον Όμηρο δύναμη για να υποφέρει τη ζωή του με την κώφωση και να κρατήσει την αυτοκυριαρχία του. «Όπως ο Οδυσσέας βρήκε τρόπο να βοηθήσει τον εαυτό του έτσι πρέπει και εγώ να βρω λύσεις στα προβλήματά μου…», έγραψε. Με τον Πλούταρχο, τον πλέον αγαπημένο του συγγραφέα, μυήθηκε στην αξία του ηθικού σθένους που δεν απεμπόλησε ποτέ και εξαιτίας του οποίου πολλοί τον θεωρούσαν δύστροπο άνθρωπο. «Δεν έχω κανενός άλλου είδους προτιμήσεις για τους ανθρώπους εκτός από το να είναι καλοί άνθρωποι. Όπου τους συναντώ, εκεί είναι η πατρίδα μου», έλεγε ο Μπετόβεν. Από τον Αριστοτέλη διδάχθηκε την τραγικότητας της ζωής και από τον Ευριπίδη άντλησε τις αρχές με τις οποίες υπερασπίστηκε τη γερμανική ιδεολογία του 19ου αι.\nΣυνολικά, ο Μπετόβεν υπέδειξε τον «Ελλαδισμό» (Griechentum) ως χάρτη πορείας για την επίτευξη της γερμανικής εθνικής συνείδησης που όφειλε αργότερα να αποκτήσει και κρατική υπόσταση. Σύμφωνα με τον Μπετόβεν η αρχαιοελληνική γραμματεία παρείχε όλα εκείνα τα στοιχεία που θα επέτρεπαν στο γερμανικό έθνος, όποτε αυτό υλοποιούταν, να έχει τα δικά του υγιή θεμέλια καθώς θα στηρίζονταν στην αρχαιοελληνική γραμματεία και τις αρχές που πρώτη αυτή προσέφερε στην κοινωνία. Για τον Μπετόβεν η επιστροφή στις ρίζες ήταν βασική παράμετρος της προσωπικής του φιλοσοφίας.\nΌμως, η σχέση του Μπετόβεν με την Ελλάδα δεν σταματά στην αρχαιότητα. Ήταν διαχρονική και έφτασε πολύ κοντά να γράψει μία όπερα για την Επανάσταση του 1821.\nΤο έργο του «Τα ερείπια των Αθηνών» ήταν η προαγγελία αυτού που ο Μπετόβεν θα ήθελε να είχε ακολουθήσει και που δεν έγινε από το φόβο της αντίδρασης που θα προκαλούσε στον Καγκελάριο της Αυστρίας, Μέττερνιχ.\nΤο 1812, ο Μπετόβεν μελοποίησε, για τα εγκαίνια του θεάτρου της πόλης Πέστη της Ουγγαρίας, το έργο «Τα ερείπια των Αθηνών». Το θέμα δεν είναι άσχετο με την ιστορία μας, αφού σύμφωνα μ’ αυτό η θεά Αθηνά ξύπνησε μετά από ύπνο 2.000 χρόνων που της είχε επιβάλλει ως τιμωρία ο Δίας και είδε την Αθήνα κατεστραμμένη, τα ερείπια της Ακρόπολης να χρησιμεύουν πλέον ως τζαμί και τους Έλληνες σκλάβους των Τούρκων. Πάνω στην απογοήτευση της ήρθε ο θεός Ερμής, την πήρε και την οδήγησε στην Πέστη, εκεί όπου εγκαινιαζόταν ένας νέος ναός για τα γράμματα και τις τέχνες.\nΓια τον Μπετόβεν, τα εγκαίνια ενός νέου θεάτρου δεν μπορούσαν παρά να εμπνέονται και να συνδέονται με την ελληνική αρχαιότητα. Γι’αυτό και όταν το 1822 εγκαινιάστηκε το βιεννέζικο θέατρο Josephstheater, ο Μπετόβεν επέλεξε να διευθύνει το ίδιο έργο. Άλλωστε, η Επανάστασή μας είχε ήδη ξεσπάσει και το έργο του είχε αποκτήσει ιδιαίτερη επικαιρότητα. Ένα χρόνο αργότερα, το 1823, ο Μπετόβεν επηρεασμένος από τη φιλελληνική δράση του Λόρδου Βύρωνα, τον οποίο αποκαλούσε «ορμητικό Έλληνα», εξέφρασε την επιθυμία να διασκευάσει το έργο «Τα ερείπια των Αθηνών» και να το παρουσιάσει στο κοινό ως όπερα με θέμα την Ελληνική Επανάσταση. Ζήτησε από τον ποιητή Grillparzer να του γράψει το λιμπρέτο, όπου πρωταγωνιστικό ρόλο θα είχε ο θεός Ερμής, ο αγγελιοφόρος των θεών που θα ανακοίνωνε στη θεά Αθηνά τον ξεσηκωμό της Αθήνας και πως σύντομα θα ξανάβρισκε τη θέση που της άρμοζε, από την Αρχαιότητα, σ’ αυτή την πόλη\n. Ο Grillparzer πήρε την παραγγελία από τον Μπετόβεν και σχολίασε στο Ημερολόγιο του: «…αναλογίζομαι ότι μία παράσταση που θα είχε ως θέμα την σημερινή ελληνική κατάσταση, θα συναντούσε την αποφασιστική απαγόρευση της λογοκρισίας, η οποία έχει και τον τελευταίο λόγο.»\nΊσως, ο επισκέπτης στο «Μουσείο Μπετόβεν» της Βιέννης να έφτασε ακριβώς την στιγμή που ο pop star της κλασσικής μουσικής, όπως τον αποκάλεσε το περιοδικό Spiegel, μάθαινε τι του στέρησε, τι μας στέρησε, ο Grillparzer! ”\nΠροηγούμενο άρθροΠέθανε η πρώην σύζυγος του Κώστα Βουτσά, `Ερρικα Μπρόγιερ\nΕπόμενο άρθρο«Νήσος Σαχαλίνη» Ενας συγκλονιστικός Τσέχοφ στα κάτεργα της τσαρικής Ρωσίας


Αρχική ΤΟΠΙΚΕΣ ΕΙΔΗΣΕΙΣ ΙΛΙΟΝ\nmenipir - 25 Ιουλίου 2021\nannax - 23 Ιουλίου 2021\nmenipir - 22 Ιουλίου 2021\nmenipir - 21 Ιουλίου 2021 0\nΤο φυσικό «κλιματιστικό» της χώρας μας, το μελτέμι, αναλαμβάνει και πάλι δράση, όχι μόνο για να μας «δροσίσει», αλλά και για να καθαρίσει την...\nΑνακοινώθηκε η πρόσκληση εκδήλωσης ενδιαφέροντος για την υλοποίηση πράξεων έτους 2021 – 2022 στο πλαίσιο της δράσης «Εναρμόνιση οικογενειακής και επαγγελματικής ζωής» της Ε.Ε.Τ.Α.Α.,...\nΑνεβαίνει έστω και λίγο η θερμοκρασία σήμερα και αύριο, αλλά να πάλι το σωτήριο μελτέμι έρχεται για να μας δροσίσει. Οι Βορειοανατολικοί άνεμοι μας...\nΜικρή καθημερινή άνοδο θα καταγράφει η θερμοκρασία από αύριο για δύο ημέρες. Στη συνέχεια όμως και για τις επόμενες τρεις ημέρες, θα επανέρθουμε και...\nΠρωτοπορεί και πάλι ο Δήμος Ιλίου με τον εμβολιασμό κατ’ οίκον πολιτών. Δηλώστε συμμετοχή!\nΟ Δήμος Ιλίου συμμετέχει ενεργά στην εθνική εκστρατεία εμβολιασμού των πολιτών της χώρας κατά της Covid–19 και σε συνεργασία με τη 2η Υγειονομική Περιφέρεια...\nΑπίστευτη αποδοχή για το Δημοτικό Κοινωνικό Πανεπιστήμιο Ιλίου. Έκλεισαν όλες οι θέσεις σε λίγες ημέρες!\nΟ Δήμος Ιλίου ενημερώνει ότι ολοκληρώθηκε η διαδικασία εγγραφών για το Δημοτικό Κοινωνικό Πανεπιστήμιο Ιλίου, αφού σε διάστημα μόλις εννέα (9) ημερών υπερκαλύφθησαν όλες...\nMeteoacharnes: Πτώση της θερμοκρασίας μέχρι Δευτέρα. Έρχονται και πάλι 40 βαθμοί; Η πρόγνωση για Αχαρνές, Ίλιον & Φυλή\nmenipir - 18 Ιουλίου 2021 0\nΚάπως αισθητή ήταν η πτώση της θερμοκρασίας το Σάββατο σε σχέση με την Κυριακή. Στον Μετεωρολογικό σταθμό Αχαρνών η θερμοκρασία από τους 36,6 βαθμούς,...\nmenipir - 16 Ιουλίου 2021 0\nΤελευταία ημέρα της ανόδου της θερμοκρασίας. Μικρή ήταν η άνοδος χθες, σε σχέση με προχθές. Και σε αυτό φυσικά, βοήθησε και πάλι το μελτέμι....\nMeteoacharnes: Δειλή άνοδος της θερμοκρασίας. Οι αλλαγές από το Σάββατο. Η πρόγνωση για Αχαρνές, Ίλιον & Φυλή\nmenipir - 15 Ιουλίου 2021 0\nΕλαχιστότατη ήταν η χθεσινή άνοδος της θερμοκρασίας, σε σχέση με προχθές. Και σε αυτό, βοήθησε βέβαια το μελτέμι, που ήταν ιδιαίτερα αισθητό. Στον Μετεωρολογικό...\nΑπό τους 33,1 βαθμούς προχθές, στους 34,6 βαθμούς χθες στον Μετεωρολογικό σταθμό Αχαρνών. Φυσικά ο σταθμός στη Λ. Δημοκρατίας, έφθασε τους 36,6 βαθμούς. Δεν...\nMeteoacharnes: Με υψηλές θερμοκρασίες φεύγει ο Ιούλιος. Τι περιμένουμε. Η πρόγνωση για Αχαρνές, Ίλιον & Φυλή\nΑπό τους 32 βαθμούς προχθές, στους 33,1 βαθμούς χθες στον Meteoacharnes - Μετεωρολογικό σταθμό Αχαρνών. Και η άνοδος της θερμοκρασίας, θα συνεχισθεί μέχρι και...\nMeteoacharnes: Ξεκινά η άνοδος στη θερμοκρασία. Που θα φθάσει και πότε. Η πρόγνωση για Αχαρνές, Ίλιον & Φυλή\nΞεχνάμε από σήμερα τη μέγιστη θερμοκρασία στους 32 βαθμούς. Ο υδράργυρος θα είναι σε συνεχή άνοδο, μέχρι και την Πέμπτη, από την Παρασκευή, θα...


Η προσθήκη του πρώτου οχήματος στο Fortnite είναι γεγονός!\nHome » News » eSports » Fortnite » Η προσθήκη του πρώτου οχήματος στο Fortnite είναι γεγονός!\nΗ προσθήκη του πρώτου οχήματος στο Fortnite είναι γεγονός!\nΕπιτέλους έφτασε το πρώτο είδος οχήματος στο Fortnite Battle Royale\nΔείτε λεπτομέρειες για το πρώτο είδος οχήματος που προστέθηκε στο Fortnite Battle Royale\nΌπως είχε γίνει γνωστό τα τελευταία εικοσιτετράωρα, έφτασε και επίσημα το πρώτο «όχημα» του Fortnite. Συγκεκριμένα, βρέθηκαν διάσπαρτα σε διάφορα σημεία του χάρτη, διάφορα καρότσια σούπερ μάρκετ, τα οποία και μπορούν οι παίκτες να σπρώξουν, ενώ μπορούν στο Duo Mode να φέρουν και τον συμπαίκτη τους ως επιβάτη.\nΚαι ναι, οι παίκτες μπορούν να πυροβολούν από μέσα από το καρότσι κανονικά. Τα καρότσια αυτά είναι αποκλειστικά διαθέσιμα για την έκδοση του Fortnite Battle Royale.\nΝα σημειωθεί πως ήταν εδώ και καιρό λαϊκή απαίτηση από τους παίκτες του Fortnite για την ένταξη κάποιου οχήματος στο παιχνίδι και δεν αποκλείεται μετά από την προσθήκη αυτή να ακολουθήσουν και άλλα διάφορα οχήματα.


Την Κυριακή Απεργία! Να μην ανοίξει κανένα κατάστημα, καμία Κυριακή\nΣε απεργία καλεί την Κυριακή τους εργαζόμενους στα καταστήματα, το Σωματείο Ιδιωτικών Υπαλλήλων Ηλείας, με αφορμή την ανακοίνωση των πολυκαταστημάτων για ανοιχτά μαγαζιά. Επίσης καλεί τους καταναλωτές σε αποχή. Ο πρόεδρος του Σωματείου, Νίκος Καραμάνης, ανέφερε στο IONION FM, ότι θα πραγματοποιηθεί συγκέντρωση την Κυριακή στις 10.30 το πρωί στα εργατικά κέντρα Πύργου και Αμαλιάδας, για να συντονιστεί η δράση για την επιτυχία της απεργίας. Παράλληλα κάλεσε έστω και την ύστατη στιγμή το εργατικό κέντρο Πύργου να συνεδριάσει για να λάβει απόφαση για την απεργία της Κυριακής και να δώσει στήριξη στους απεργούς.\nΣωματείο Ιδιωτικών Υπαλλήλων Ν.Ηλείας


Θέμα: Είναι ορφανό το μελίσσι ?? Τρι Φεβ 23, 2016 5:29 pm\nΠήγα σήμερα για επιθεώρηση ( όχι λόγο ιδιαίτερης ανάγκης ) να δω για τροφές σε μια παραφυάδα . Λέω δεν κοιτάω και την γέννα της ... άλλα που γέννα , πουθενά η βασίλισσα . Το μελισσάκι δεν ήταν επιθετικό είχε νέκταρ και γύρη άλλα γόνο ημερών καθόλου , μόνο κάτι φουσκωτά κελιά , μου φάνηκαν σαν κελιά αντικατάστασης άλλα λόγο έληψης πείρας δεν είμαι σίγουρος . Πήρα και το συνένωσα με ένα άλλο μικρότερο που η βασίλισσα γεννούσε .\nΤι λέτε ήταν ορφανό ?\nΚαλά έκανα και τα ένωσα ?\nΘέμα: Απ: Είναι ορφανό το μελίσσι ?? Τρι Φεβ 23, 2016 7:09 pm\nΈχεις καμιά φωτό; Μήπως τα κελιά ήταν έτσι;\nΘέμα: Απ: Είναι ορφανό το μελίσσι ?? Τρι Φεβ 23, 2016 7:21 pm\n[Πρέπει να είστε εγγεγραμμένοι και συνδεδεμένοι για να δείτε αυτή την εικόνα.][/img]\nΘέμα: Απ: Είναι ορφανό το μελίσσι ?? Τρι Φεβ 23, 2016 7:25 pm\nαυτο ειναι κουπα , και δεν ειναι κακο....\nΘέμα: Απ: Είναι ορφανό το μελίσσι ?? Τρι Φεβ 23, 2016 7:28 pm\nΤι είναι η κούπα ?\nΘέμα: Απ: Είναι ορφανό το μελίσσι ?? Τρι Φεβ 23, 2016 7:50 pm\nΟι κούπες είναι βασιλικά κελιά και δημιουργούνται όλο το χρόνο από το μελίσσι. Θα μπορούσε κάποιος να τα αποκαλέσει και "τζούφια" γιατί από τις περισσότερες φορές δεν προκύπτει απολύτως τίποτα (εργατικός γόνος, βασίλισσα, κηφήνας).\nΠροσωπικά πιστεύω πως δεν έπρεπε να συνενώσεις αφού αμφιταλαντεύεσαι. Θα έπρεπε πρώτα να σιγουρευτείς πως δεν έχει μάνα γιατί η το να μην έχει γόνο είναι ένδειξη και όχι απόδειξη για την υφιστάμενη παρούσια της στην κυψέλη.\nΘέμα: Απ: Είναι ορφανό το μελίσσι ?? Τρι Φεβ 23, 2016 7:55 pm\nΈλεγξα 3 φορές άλλα τίποτα και η βασίλισσα είναι και βαμμένη ..\nΘέμα: Απ: Είναι ορφανό το μελίσσι ?? Τρι Φεβ 23, 2016 8:10 pm\nΣτράτο όλες αυτές είναι σοβαρές ενδείξεις πως όντως δεν υπάρχει βασίλισσα. Αν το μελισσάκι είναι μικρό-αδύνατο υπάρχει περίπτωση η βασίλισσα να "κρύβεται" στους ορθοστάτες. Στράτο αν πιστεύεις πως οι ενδείξεις ήταν περισσότερες κατ' όπως φαίνεται για "ακυβερνησία" ενήργησες σωστά. Παρεμπιπτόντως τα κελιά που μα έδειξες αν δεν είναι κούπες να είναι βασιλοκέλια σε αρχικό στάδιο.\nΘα σου πρότεινα την επόμενη φορά που βρισκόσουν στην ίδια κατάσταση να πάρεις ανοικτό γόνο ή και αυγά ημέρας από άλλη κυψέλη και να βάλεις το τελάρο (χωρίς τις εργάτριες) στην κυψέλη που νομίζεις πως δεν έχει βασίλισσα. Αν κατεβάσουν βασιλοκέλια είναι ακέφαλος, αν δεν κατεβάσουν ψάξε επισταμένα για να βρεις τη .\nΘέμα: Απ: Είναι ορφανό το μελίσσι ?? Τρι Φεβ 23, 2016 8:34 pm\nΜε παραξένεψε το γεγονός ότι πολλές μέλισσες ήταν συγκεντρωμένες στο κάτω μέρος των τελάρων .\nΥπέθεσα ότι μπορεί να κρύβεται η βασίλισσα κάπου εκεί και πιστεύω πως έλεγξα καλά .\nΤώρα για τον γόνο που λες το σκέφτηκα άλλα ναι μεν είναι καλή επιλογή πιστεύω πως είναι νωρίς για τον τόπο μας γιατί στους 10 με 15 βαθμούς Κελσίου που περιμένουμε από αύριο ως και την μεθεπόμενη εβδομάδα το μελίσσι μπορεί να έκανε βασίλοκελια άλλα πόσο καλά θα ήταν αυτά ?\nΘα πήγαινε και πολύ πίσω.\nΚαι το κυριότερο δεν είχα άλλο γόνο από αυτόν που είχε η παραφυάδα που συνένωσα , σκέφτηκα πως αν την αποδεκατίσω δεν μπορούσε να αντέξει με λίγο πληθυσμό σε μια ξαφνική κακοκαιρία .\nΘέμα: Απ: Είναι ορφανό το μελίσσι ?? Τρι Φεβ 23, 2016 8:50 pm\nΌταν μιλάς για παραφυάδα, εννοείς φετεινή; Με καινούργια βασίλισσα; Ή περσινή που ξεχειμώνιασε; Ρωτάω γιατί αν είναι φετεινή μου ακούγεται κάπως...!\nΘέμα: Απ: Είναι ορφανό το μελίσσι ?? Τρι Φεβ 23, 2016 8:54 pm\nΠερσινή που ξεχειμώνιασε με περσινή βασίλισσα\nΘέμα: Απ: Είναι ορφανό το μελίσσι ?? Τρι Φεβ 23, 2016 9:07 pm\nΘα συμφωνήσω μαζί σου ως προς την ποιότητα των βασιλοκελιών αλλά δεν θα τα άφηνες για να ζευγαρώσει η βασίλισσα που θα γεννηθεί αλλά για να ελέγξεις αν έχει γιατί ο καιρός είναι ασταθής και ιδιαίτερα στα μέρη σου όπως λες. Αν κατεβάσει βασιλοκέλια τα χαλάς και συνενώνεις. Αν όχι, εντοπίζεις το πρόβλημα και πιθανόν τη βασίλισσα.\nΘέμα: Απ: Είναι ορφανό το μελίσσι ?? Τρι Φεβ 23, 2016 9:18 pm\nΜέσα μήπως είχε κάτι ή ήταν άδεια; όπως γράφει και ο Monarchis μπορεί να ήταν βασιλοκέλια αντικατάστασης στην αρχή...\nΘέμα: Απ: Είναι ορφανό το μελίσσι ?? Τρι Φεβ 23, 2016 9:25 pm\nΔεν ήταν ένα , είχε τουλάχιστον 2-3 κάθε πλευρά των τελάρων , αν είχε γόνο δεν μπορώ να απαντήσω με σιγουριά .\nΟι μέλισσες μπαινόβγαιναν .\nΚοίταξα ένα άλλα δεν είμαι σίγουρος αν είχε γόνο .\nΘέμα: Απ: Είναι ορφανό το μελίσσι ?? Τρι Φεβ 23, 2016 9:30 pm\nΑν είχε γόνο ήταν αντικατάστασης και κακώς το ένωσες. Αν δεν είχε, με βάση την εικόνα των μελισσιών σου, σωστά συνένωσες. Πάντως ό,τι έκανες έκανες. Έφτιαξες ένα δυνατό μελίσσι και λογικά θα το διαιρέσεις αργότερα.\nΘέμα: Απ: Είναι ορφανό το μελίσσι ?? Τρι Φεβ 23, 2016 10:07 pm\nΕρώτηση μετά την συνένωση αν γίνει σωστά και είναι βασιλοκέλια η βασίλισσα θα να καταστρέψει ή και μην είναι βασιλοκέλια ότου σι άλλους θα τα καταστρέψουν ?\nΘέμα: Απ: Είναι ορφανό το μελίσσι ?? Τρι Φεβ 23, 2016 10:18 pm\nΜε ποια τεχνική το συνένωσες;\nΘέμα: Απ: Είναι ορφανό το μελίσσι ?? Τρι Φεβ 23, 2016 10:33 pm\nΜέθοδος της εφημερίδας .\nΝομίζω πως θέλει 2 με 3 μέρες για να γίνει η συνένωση σωστά ?\nΘέμα: Απ: Είναι ορφανό το μελίσσι ?? Τετ Φεβ 24, 2016 1:12 pm\nΝαι αλλά δεν έχει πάντα τα επιθυμητά αποτελέσματα. Σε παρακαλώ, δες τι απέγινε με τη συνένωση και ενημέρωσε μας. Είναι χρήσιμο για όλους μας.\nΘέμα: Απ: Είναι ορφανό το μελίσσι ?? Τετ Φεβ 24, 2016 9:28 pm\nΥποψιάζομαι monarchis ότι το υλικό των εφημερίδων απωθεί τις μέλισσες και δεν το "τρώνε"... πέρσι είχα 3 προσπάθειες και 2 αποτυχίες. Χρησιμοποίησα εφημερίδα μεγάλου μεγέθους...\nΘέμα: Απ: Είναι ορφανό το μελίσσι ?? Τετ Φεβ 24, 2016 10:31 pm\nΠροσπαθείτε να κάνετε συνενώσεις με εφημερίδα ασπρόμαυρη και όχι με χρώματα. Αν και τα τυπογραφική χρώματα δεν περιέχουν βαρέα μέταλλα όπως στο παρελθόν εντούτοις επιρρεάζουν τις συνενώσεις όπως επίσης και το πάχος του χαρτιού. Μην κάνετε συνενώσεις με διαφημιστικά φυλλάδια διότι είναι πιο χοντρά και με πολλά χρώματα.\nΣε μεγάλο βαθμό επίσης παίζει ρόλο και η θερμοκρασία όταν είναι χαμηλή και βρίσκεται σε σφαίρα το μελίσσι δυστυχώς εμποδίζεται η συνένωση.\nΘέμα: Απ: Είναι ορφανό το μελίσσι ?? Πεμ Φεβ 25, 2016 12:14 am\nΌσο ποστ άρετε χάνω το κουράγιο μου .... όχι πως φταίτε εσείς ,\nαπλά το χαρτί που έβαλα ήταν από διαφημιστικό φυλλάδιο , χρωματιστό και λίγο πιο γυαλιστερό από εφημερίδα , α και ο καιρός .... άστα να πάνε 15-16 βαθμούς το μέγιστο πήγα σήμερα κατά τις 4 η ώρα .\nΕίχε ησυχία , δεν πετούσαν .\nΔεν ξέρω τη να κάνω , να τα δώ αύριο ? χαλάει κι άλλο ο καιρός ...\nΘέμα: Απ: Είναι ορφανό το μελίσσι ?? Πεμ Φεβ 25, 2016 3:50 pm\nΤο λοιπόν πήγα....η συνένωση δεν έγινε !\nΤο κάτω ήταν ορφανό τελικά ( δεν είχε βασίλισσα , οι μέλισσες κουνούσαν τα φτερά )\nΦοβάμαι για αρρενωτόκο , ενώ κοιτούσα για αυγά στις κούπες είδα σε άλλο κελί μια μελισσούλα να κάνει λες και γεννάει , την έλεγξα μήπως είναι βασίλισσα άλλα δεν ήταν , τίναξα το πλαίσιο να δώ αν γέννησε άλλα δεν είχε αυγά ....\nΆλλαξα το χαρτί περιοδικού με εφημερίδα και ελπίζω ....\nΘέμα: Απ: Είναι ορφανό το μελίσσι ?? Πεμ Φεβ 25, 2016 4:33 pm\nΣτράτο αν δεν κάνω λάθος το ορφανό πρέπει να μπαίνει απο πάνω , και να έχεις κάνει τρύπες στην εφημερίδα έτσι ακόμα και αν δεν την είχαν σκίσει σε 2-3 μέρες θα είχαν μπλεχτεί οι φερορμόνες οπότε θα μπορούσες να την αφαιρέσεις\nΘέμα: Απ: Είναι ορφανό το μελίσσι ?? Πεμ Φεβ 25, 2016 5:36 pm\nΠαιδια οταν κανετε συν/νωση με εφημεριδα να βαζετε λιγο ξυδι και πολλες τρυπες και φυσικα μονο εφημεριδα , οχι διαφημιστικο φυλαδιο


Capsis Hotel Thessaloniki , Θεσσαλονίκη – Ενημερωμένες τιμές για το 2018\nCapsis Hotel Thessaloniki (Ξενοδοχείο), Θεσσαλονίκη (Ελλάδα) προσφορές\nΣχόλια επισκεπτών (1.564)\nΜοναστηρίου 18, Θεσσαλονίκη, 546 29, Ελλάδα – Καλή τοποθεσία – εμφάνιση χάρτη\nΚεντρικός Σταθμός Τρένου Θεσσαλονίκης: μόλις 5 λεπτά μακριά! (367 μ. με τα πόδια)\nΤο πρωινο ηταν υπεροχο, καλυπτε όλα τα γούστα. Το δωμάτιο καθαρό το κρεββατι ανετο\nΤο πρωινό καταπληκτικό. Όλα ήταν τέλεια μπράβο σας.\nπολύ καθαρό, ευγενικό προσωπικο και πρωινό με παααρα πολλές επιλογές.. καθαρά και φρέσκα!\nΠολύ ευγενικοί υπάλληλοι υποδοχής!! Φανταστικό κ άνετο δωματιο!!\nτο δωματιο ηταν ανετο και οι κοινοχρηστοι χωροι ικανοποιητικοι.\nΜου άρεσε: Α) Το πρωϊνο Β) Η συμπεριφορά των υπαλλήλων Γ) Η καθαριότητα Δ) Η τιμή Ε) Το roof garden\nΤο μόνο που σώζει την κατάσταση είναι οι εκπληκτικές Ρεσεψιονίστ, Μαρία και Κατερίνα αν θυμάμαι καλα. Γλυκίτατες και εξυπηρετικότατες πάντα.\nPoli oraia domatia,aneto krevati,oraio proino k oraio fagito sto estiatorio me kales times.Episis poli kali e3ipiretisi apo to prosopiko.\nΤοποθεσια πολύ καλή . Δωμάτια ευρύχωρα . Καλή εξυπηρέτηση από το προσωπικό .\nΠολύ κοντά στο Κέντρο. Καλή τιμή για το είδος του. Και φυσικά η πισίνα στην ταρατσα Όλα τα λεφτά.\nCapsis Hotel Thessaloniki ξενοδοχείο 4 αστέρων\n«Το πρωινο ηταν υπεροχο, καλυπτε όλα τα γούστα. Το δωμάτιο καθαρό το κρεββατι ανετο»\n«Το πρωινό καταπληκτικό. Όλα ήταν τέλεια μπράβο σας.»\n«πολύ καθαρό, ευγενικό προσωπικο και πρωινό με παααρα πολλές επιλογές.. καθαρά και φρέσκα!»\n«Πολύ ευγενικοί υπάλληλοι υποδοχής!! Φανταστικό κ άνετο δωματιο!!»\n«το δωματιο ηταν ανετο και οι κοινοχρηστοι χωροι ικανοποιητικοι.»\n«Μου άρεσε: Α) Το πρωϊνο Β) Η συμπεριφορά των υπαλλήλων Γ) Η καθαριότητα Δ) Η τιμή Ε) Το roof garden»\n«Το μόνο που σώζει την κατάσταση είναι οι εκπληκτικές Ρεσεψιονίστ, Μαρία και Κατερίνα αν θυμάμαι καλα. Γλυκίτατες και εξυπηρετικότατες πάντα.»\n«Poli oraia domatia,aneto krevati,oraio proino k oraio fagito sto estiatorio me kales times.Episis poli kali e3ipiretisi apo to prosopiko.»\n«Τοποθεσια πολύ καλή . Δωμάτια ευρύχωρα . Καλή εξυπηρέτηση από το προσωπικό .»\n«Πολύ κοντά στο Κέντρο. Καλή τιμή για το είδος του. Και φυσικά η πισίνα στην ταρατσα Όλα τα λεφτά.»\nΤο Capsis Hotel Thessaloniki υποδέχεται επισκέπτες της Booking.com από 30 Σεπ 2010.\nΠότε θα θέλατε να μείνετε στο Capsis Hotel Thessaloniki ;\nΌμορφα επιπλωμένο δωμάτιο με ξύλινο δάπεδο που διαθέτει κλιματισμό, τηλεόραση, μίνι μπαρ και παντόφλες.\nΠιο ευρύχωρα και άνετα δωμάτια, κατάλληλα για οικογένειες ή άτομα που χρειάζονται περισσότερο χώρο.\nΔύο παιδιά έως 12 ετών διαμένουν δωρεάν.\nΑυτό το δίκλινο δωμάτιο διαθέτει 1 διπλό ή 2 μονά κρεβάτια, δορυφορική τηλεόραση, κλιματισμό και μπουρνούζι.\nΑυτό το δίκλινο δωμάτιο διαθέτει 2 μονά κρεβάτια, δορυφορική τηλεόραση, μπουρνούζι και κλιματισμό.\nΜόλις έγινε κράτηση σε Θεσσαλονίκη Μόλις έγινε κράτηση σε 7 ξενοδοχεία σαν το Capsis Hotel Thessaloniki στον ιστοχώρο μας\n4 λόγοι για να επιλέξετε το Capsis Hotel Thessaloniki\nΠαροχές του Capsis Hotel Thessaloniki\nΔιαβάστε πριν κάνετε κράτηση Το Capsis Hotel Thessaloniki δέχεται ειδικά αιτήματα - προσθέστε τα στο επόμενο βήμα!\nΑυτές είναι οι κάρτες που δέχεται το Capsis Hotel Thessaloniki και διατηρεί το δικαίωμα να δεσμεύσει προσωρινά ένα ποσό πριν την άφιξή σας.\nΗ πισίνα είναι κλειστή μεταξύ Πεμ 11 Οκτ 2018 και Τετ 15 Μάη 2019\nΑριθμός αδείας: 0933K014A0659400\n7,4 Καλό 1.564 σχόλια\nΌλοι Οικογένειες (452) Ζευγάρια (517) Γκρουπ φίλων (280) Μεμονωμένοι ταξιδιώτες (315) Επαγγελματίες ταξιδιώτες (393)\nΌλες οι βαθμολογίες σχολίων Εξαιρετικό: 9+ (384) Καλό: 7 – 9 (642) ΟΚ: 5 – 7 (374) Κακό: 3 – 5 (137) Πολύ κακό: 1 – 3 (26)\n49 επισκέπτες ψάχνουν τώρα κατάλυμα σε Θεσσαλονίκη\nΔείτε όλα τα σχόλια πελατών για το Capsis Hotel Thessaloniki\nΠιο πρόσφατα σχόλια για το Capsis Hotel Thessaloniki\nΟι αποχετευσεις μυριζανε σαπια λαχανικα. Γενικα μυριζε το δωματιο. Το ψυγειο δεν δουλευε.\nπρωινο φανταστικο, καθαριοτητα ,ανετο δωματιο\n«Κοντα στο κέντρο, ωραίο πρωινό. ολα πολύ καλά!!»\nΕυγενικότατο προσωπικό, καθαρό Ξενοδοχείο, Άριστη σχέση ποιότητας τιμής.\nπολυ καλό πρωινο, καλό κρεβάτι και ανεση\nΚίνηση στο ασανσέρ και άβολες/ χωρίς σήμανση σκάλες\nΕίχε κοριούς στα κρεβάτια...\n«πανακριβο και βρωμικο»\nυπερβολικη τιμη για τοσο παλιο και βρωμικο δωμματιο\n«πολύ καθαρό ξενοδοχείο, ευγενικό προσωπικό.»\nχρειάζεται ανακαίνιση, παλιό μπανιο, διαθέτει πάρκινγκ στο υπόγειο με 8 ευρώ..θα μπορούσε να είναι δωρεάν με τόσο που πληρώνει κανεις το δωμάτιο.\n«Ξενοδοχείο θρύλος στη Θεσσαλονίκη»\nΤο πάρκινγκ τους ήταν απαράδεκτο!!! Πρέπει οπωσδήποτε να κάνουν κατι!!!Οπως Και για το ανύπαρκτο wi-fi!!!! Όλα τα αλλά ήταν ικανοποιητικά σε μεγάλο βαθμό!!\nτο παρκιν θα επρεπε να είναι δωρεάν ή φθηνοτερο


Έκτακτη ανακοίνωση του ΣΚΑΙ για τον Σπύρο Παπαδόπουλο! - TV - Athens magazine\nΈκτακτη ανακοίνωση του ΣΚΑΙ για τον Σπύρο Παπαδόπουλο!\n14 Οκτωβρίου 2020 20:42\nO Σπύρος Παπαδόπουλος παρουσιάζει ένα αφιέρωμα στην ταλαντούχα ερμηνεύτρια Μελίνα Ασλανίδου το Σάββατο 17 Οκτωβρίου στις 21.00 στον ΣΚΑΪ.\n3.000.000 και βάλε προβολές: Το κολασμένο τσιφτετέλι Ελληνίδας θεάς που κόλασε και τον Σπύρο Παπαδόπουλο!\nΦορώντας ένα στενό λευκό φόρεμα που αναδείκνυε με μοναδικό τρόπο τα σωματικά της προσόντα, είχε καταφέρει τότε η Τζένη Μπότση να αναστατώσει τον ανδρικό πληθυσμό και το τσιφτετέλι της να παραμένει μέχρι και σήμερα θέμα συζήτησης σε πηγαδάκια ανδρών!\nΠάντως, αν ο «Κωστάκης έβλεπε τότε την Τζένη να χορεύει, σίγουρα θα ξεχνούσε την χωριάτισσα»!\nΜε την ευκαιρία δείτε κι αυτό: Το καθηλωτικό τσιφτετέλι που... βασάνισε κόσμο\nΚολάζει και... Άγιο: Το αισθησιακό τσιφτετέλι μελαχρινής καλλονής που "έριξε" το διαδίκτυο\nΑυτό ακριβώς συνέβη όταν η χορεύτρια και ηθοποιός Αναστασία Δρακά βρέθηκε καλεσμένη στην εκπομπή του Σπύρου Παπαδόπολου "Στην υγειά μας ρε παιδιά" και χόρεψε ένα από τα πιο αισθησιακά τσιφτετέλια που έχουν προβληθεί από την ελληνική τηλεόραση.\nΗ γοητευτική χορεύτρια σηκώθηκε ενώ στην πίστα βρισκόταν η Πέννυ Μπαλτατζή και ερμήνευε το γνωστό κομμάτι "το κορίτσι απόψε θέλει" και με τα λικνίσματα της μοίρασε απανωτά εγκεφαλικά στους παρευρισκόμενους. Αυτό όμως δεν είναι το μοναδικό τσιφτετέλι που αφήνει τους πάντες άφωνους, δείτε εδώ το αμαρτωλό τσιφτετέλι μιας 40αρας που μας... "λύγισε".\nΔείτε το μοναδικό χορό της:\nΠρεμιέρα για τον Σπύρο Παπαδόπουλο: Οι καλεσμένοι που θα "χτυπήσουν" 70% τηλεθέαση\n«Ράγισε» το μπαγλαμαδάκι: Το κολασμένο τσιφτετέλι που… άναψε τον Σπύρο Παπαδόπουλο και όλο το πλατό


«Η Γαλλία δεν μάχεται εναντίον του ισλάμ» ξεκαθαρίζει ο Μακρόν\n«Δεν θα επιτρέψω σε κανέναν να ισχυριστεί ότι η χώρα μου καλλιεργεί τον ρατσισμό εις βάρος των μουσουλμάνων»\nΣτους επικριτές του που τον κατηγορούν πως «μάχεται κατά του ισλάμ» απαντά ο Γάλλος πρόεδρος Εμανουέλ Μακρόν. Σε άρθρο που φέρει την υπογραφή του και δημοσίευσε το βράδυ της Τετάρτης (4/11) στους Financial Times αναφέρει χαρακτηριστικά «η Γαλλία μάχεται εναντίον του ισλαμιστικού αυτονομισμού, ποτέ εναντίον του ισλάμ».\n«Δεν θα επιτρέψω σε κανέναν να ισχυριστεί ότι η Γαλλία, το κράτος της, καλλιεργεί τον ρατσισμό εις βάρος των μουσουλμάνων», τονίζει ο πρόεδρος της χώρας όπως μεταδίδει το Αθηναϊκό Πρακτορείο Ειδήσεων εκτιμώντας ότι οι δηλώσεις του παρερμηνεύθηκαν.\n«Σε κάποιες συνοικίες, όπως και στο διαδίκτυο, ομάδες που συνδέονται με το ακραίο ισλάμ διδάσκουν στα παιδιά της Γαλλίας το μίσος προς τη Δημοκρατία, τα καλούν να μην σέβονται τους νόμους» επισημαίνει.\n«Εναντίον αυτού σκοπεύει να πολεμήσει σήμερα η Γαλλία, αλλά ποτέ εναντίον του ισλάμ. Κατά του σκοταδισμού, του φανατισμού, του βίαιου εξτρεμισμού. Ποτέ κατά μιας θρησκείας. Λέμε ‘όχι στη χώρα μας», υπογραμμίζει ο Μακρόν.\nCharlie HebdoΓαλλιαΓαλλος προεδροςΕμανουελ ΜακρονΙσλαμμουσουλμανοι\nΤο Ισλάμ μάχεται ενάντια στην Δύση και την Ευρώπη.\n.Ολοι εσεις του πολυπολιτισμου ξερατε οτι φερνατε στην Ευρωπη εναν λαο πρωτογονο, εναν λαο αχαλιναγωγητο. Και αφου τους κουβαλησατε εδω τους βριζετε συνεχως. Δυστηχως...αυτοι που μαζεψατε στην Ευρωπη δεν γυριζουν και το αλλο μαγουλο. Υ.Γ. Ο Ερντογαν μιλησε για εξαπλωση του Ισλαμ σε ολη την Ευρωπη. Δεν ειπε για τον ανθρωπισμο των Ευρωπαιων, οπως λεει ο αφελης Ευρωπαιος.\nΗ ελεύθερη έκφραση θέλει καί σεβασμό μίστερ μακρόν.αμα σου βρίσω την μάνα θα το δεχτείς σαν ελεύθερη έκφραση; Αλλά οι νοήμονες καταλαβαίνουν για πιο λόγο γίνονται αυτά. Ρώτησες τους πολίτες σου αν το δέχονται αυτό και τους βάζεις σε κίνδυνο; Αλλά ξέρω,ότι καί να πω......\nΆρα οι Μογγολοι αυτός ο αρχαίος ιστορικά ειρηνικός λαός κατ εσέ έχουν δίκαιο και πρέπει να κάνουν τους Ευρωπαίους να σέβονται το ισλάμ όπως περιγράφει και επιβάλει η Σαρία . Άρα και ο Αλ Μπαγκνταντι και όλοι οι τέτοιοι ήρωες του Ισλάμ είχαν δίκαιο που κάναν αυτά που τους έκαναν διάσημους και αξέχαστους . Γιατί και αυτοί όπως και σε σένα τους έβρισαν την μάνα. Φαντάζομαι φυσικά ότι η Ευρώπη δεν δικαιούται στην επικράτεια της να προστατεύσει τον κατώτερο και νεώτερο πολιτισμό της απέναντί στον ανώτερο και αρχαιότερο ισλαμικό. Και φυσικά οι Γκρίζοι λύκοι κακός τέθηκαν παράνομοι και στην Κύπρο όταν εισέβαλαν οι Τούρκομογγολοι καλος το έκαναν όπως καλός δολοφόνησαν τον Ισαάκ και φυσικά φαντάζομαι θα θεωρείς δίκαιο να τους δώσουμε για αρχή και το μισό Αιγαίο.\nΟχι....το ισλαμ μαχεται εναντιον της χωρας σου...."βλαξ"...\nΤότε αφήστε τους να σας σφάζουν για να μην σας πούνε ρατσιστές!!! Τέτοια απάθεια πρώτη φορά βλέπω, αγαπητοί μου και η Δημοκρατία, και η ελευθερία έχουν κάποια όρια!!! Τα όρια τα βάζουμε οταν κάποιοι καταπατουν αυτές τις αρχές!!!\nΗ Γαλλία επικρίνει τη «συμμαχία» Αυστρίας, Δανίας και Ισραήλ για τα εμβόλια κορονοϊού


Σύλληψη 5 Βούλγαρων για παράνομη αλιεία στην λίμνη Πολυφύτου στην Κοζάνη - carp-matchfishing.gr - psarema.gr\nΠέντε άτομα συνελήφθησαν για παράνομη αλιεία σε περιοχή της Κοζάνης, στις 21/09/16, από αστυνομικούς του τμήματος της περιοχής. Οι πέντε άνδρες, ηλικίας από 33 έως 44 χρονών, υπήκοοι Βουλγαρίας, ψάρευαν με δύο βάρκες, εντός της λίμνης Πολυφύτου, εντοπίστηκαν από τις αρχές και συνελήφθησαν το βράδυ της Τετάρτης.\nΣε βάρος τους σχηματίστηκε δικογραφία, η οποία θα υποβληθεί στον εισαγγελέα Πλημμελειοδικών Κοζάνης. Στην κατοχή τους βρέθηκαν οι δύο βάρκες οι οποίες και κατασχέθηκαν.\nΑναμένονται οι κυρώσεις που ορίζει ο νόμος για την παράνομη αλιεία στα εσωτερικά ύδατα της Ελλάδας. Μέχρι πρότεινος είχαμε κρούσματα ημεδαπών για παράνομη αλιεία, τώρα έχουμε στις ειδήσεις μας και τους αλλοδαπούς.Είναι πολύ σημαντικό να γίνονται τέτοιες ενέργειες από τις διωκτικές αρχές, προς όλες τις κατευθύνσεις,για να σταματήσει επιτέλους η ασυδοσία που υφίσταται στα γλυκά νερά της χώρας μας, και να υπάρχει παντού η δέουσα αστυνόμευση.\nΟι παρανομίες θα πρέπει να σταματήσουν από όλους,και όποιος σκεφτεί να κάνει κάποια τέτοια άνομη πράξη, θα μας βρει απέναντί του. Είναι μια υπόθεση που αφορά όλους μας, και χρειαζόμαστε την βοήθειά σας.


Με ανοιχτά βιβλία: Για τη συλλογή διηγημάτων "Τα Κοινά και τα Ιδιωτικά" της Διώνης Δημητριάδου γράφει η Ρένα Πετροπούλου-Κουντούρη\nΓια τη συλλογή διηγημάτων "Τα Κοινά και τα Ιδιωτικά" της Διώνης Δημητριάδου γράφει η Ρένα Πετροπούλου-Κουντούρη\n«Τα κοινά και τα ιδιωτικά», της Διώνης Δημητριάδου-Βουδούρη, Εκδόσεις «Νοών»\nΕίναι γεγονός ότι διανύουμε μια τεταμένη, δραματική και σκοτεινή εποχή. Ίσως, οι συνέπειες των μεγάλων ιδεολογικών πολέμων του παρελθόντος να συνέβαλαν σ’ αυτό, ωστόσο ευτυχώς υπήρξαν και συνεχίζουν να υπάρχουν κάποιοι νέοι , στην συντριπτική πλειοψηφία τους, άνθρωποι που οραματίστηκαν έναν κόσμο ελευθερίας και δικαιοσύνης και δεν έπαψαν ποτέ να αγωνίζονται, παρά τις αντιξοότητες και τους κινδύνους, έχοντας την πεποίθηση και τη βεβαιότητα ότι αυτό τους το όραμα, θα αξιωθούν να το δουν κάποια μέρα να γίνεται πραγματικότητα.\nΗ τελευταία συλλογή διηγημάτων της Διώνης Δημητριάδου Βουδούρη «Τα κοινά και τα ιδιωτικά» από τις εκδόσεις Νοών, που εμπεριέχει «δώδεκα διηγήματα για την ανθρώπινη περιπέτεια», σύμφωνα με την συγγραφέα, αποτελεί ένα τέτοιο χαρακτηριστικό παράδειγμα, καθώς ενσαρκώνει ιδανικά το ιδεώδες που εκφράζει ο ποιητικός της λόγος.\nΗ Διώνη Δημητριάδου είναι μια καταξιωμένη συγγραφέας και ποιήτρια και μία από τις λίγες εξέχουσες γυναίκες κριτικούς λογοτεχνίας που έχουμε στην Ελλάδα, με πλούσιο, τεκμηριωμένο κι εμπνευσμένο λόγο, με πλήθος κριτικά σημειώματα και σημαντικές παρουσιάσεις Ελλήνων και ξένων λογοτεχνών σε γνωστά έντυπα και ηλεκτρονικά λογοτεχνικά περιοδικά. Αξιοποίησε τις σπουδές της σε ιστορία και αρχαιολογία διδάσκοντας σε δημόσια λύκεια, ενώ ασχολείται και με επιμέλειες εκδόσεων. Έργα της: «Εγχειρίδιο για την παραγωγή λόγου», «Το ύφος και το ήθος» (δοκίμια), «Το ατελιέ» (διηγήματα), «Ο χώρος ανάμεσα» (νουβέλα), «Τα κοινά και τα ιδιωτικά» (διηγήματα), «Σύμη, με τα μάτια της ψυχής» (συλλογικό έργο). Ποιήματά της έχουν συμπεριληφθεί σε συλλογικές εκδόσεις («Ετερότητα» και άλλες ανθολογίες), και έχουν επίσης δημοσιευθεί σε λογοτεχνικά περιοδικά. Διατηρεί στο διαδίκτυο το ιστολόγιο (blog) «Με ανοιχτά βιβλία» .\nΤο έργο της εγείρει έντονους κοινωνικούς προβληματισμούς, ενώ η ίδια είναι σαφής, ρεαλιστική και σταθερή στις απόψεις της, όσον αφορά τον τρόπο σκέψης, αντιμετώπισης και διαχείρισης των θεμάτων που πραγματεύεται συγγραφικά.\nΤο πρώτο μέρος των διηγημάτων («Τα κοινά»), με πρωταγωνιστή τον άνθρωπο-πολίτη, ‘’που βρίσκεται μέσα στο πολιτικό παιχνίδι, το οποίο αποδεικνύεται πολύ βαρύ για τις δυνάμεις του, ή πολύ λίγο για τις απαιτήσεις του’’, αποτελεί ένα κράμα μελαγχολίας της μεταδικτατορικής εποχής, μια ακολουθία στοχαστικών\nαναζητήσεων και μια περιδίνηση στα χρόνια της επανάστασης, τα φοιτητικά χρόνια της μεταπολίτευσης, των αμφισβητήσεων και των δημοκρατικών αγώνων, κάτω από τη σκιά του περίκλειστου πλαισίου μιας ασφυκτικής ιδεολογίας.\n(«Η δική της Πρωτομαγιά»)\nΤον αισθανόταν αυτόν τον παλμό. Τον ένιωθε να την πλημμυρίζει κάθε φορά που βρισκόταν ανάμεσα στο πλήθος σε συγκεντρώσεις, σε πορείες, σε διαδηλώσεις. Είναι μια ιδιαίτερη αίσθηση που σε καταλαμβάνει, όταν ενώνεις τη φωνή σου με τους άλλους σε κάποια διεκδίκηση, όταν για κάποιες στιγμές αφήνεις τη μοναδική έγνοια του εαυτού σου και αντιλαμβάνεσαι τον άλλο δίπλα σου με την ιδιότητα του συντρόφου. Κάποτε, βέβαια, θυμόταν πολύ εντονότερα συναισθήματα, γιατί και οι καιροί ήταν διαφορετικοί αλλά και η ίδια κάπως νεότερη. Αλλάζουν όλα όμως, έτσι δεν είναι; Πρέπει να συμβαδίζεις με τις αλλαγές αλλιώς σε παίρνουν από κάτω. Ένα ελαφρύ αεράκι φυσούσε στην πλατεία, μια ανεπαίσθητη μυρωδιά από άνοιξη σε συνέπαιρνε. Στο κέντρο της Αθήνας αυτά ήταν κάπως σπάνια πράγματα. Αλλά μια τέτοια μέρα θες όλα να σου θυμίζουν την αλλαγή της εποχής, ακόμη κι όταν τα δημιουργείς με τη φαντασία σου.\nΤόσο οι πρωτεύοντες όσο και οι δευτερεύοντες χαρακτήρες των μικρών σε έκταση διηγημάτων, αποδίδονται με αληθοφάνεια και οικειότητα, συμβάλλοντας στη λιτή αλλά εύγλωττη σκηνοθεσία της πλοκής. Μνήμες μαχαίρια δίκοπα, πόλεμος, κατοχή, προσφυγιά, χαμένες στην αχλή του χρόνου, όνειρα ανεκπλήρωτα, εικόνες ολοζώντανες με ευκρίνεια και δύναμη, αποδίδονται με γλώσσα διαυγή κι απέριττη, με μικρές φράσεις, μεγαλειώδεις ωστόσο μέσα στην απλότητά τους, με λέξεις που ξεπηδούν από τα βάθη ιστορίας ή πηγάζουν κατευθείαν από την ψυχή.\nΗ σκηνογραφία του μύθου ή του καταγεγραμμένου χρονικού, δίνεται μέσα σε περιγραφές λιτές σε έκφραση, περιορισμένες σε έκταση αλλά ισχυρότατες σε ένταση.\nΗ πρώτη μου σκέψη ήταν να σφαλίσω πόρτα και παράθυρα, να κρυφτούμε, να μην ανασαίνουμε καν μέχρι να περάσει το κακό. Αυτοί, όμως, μας καλούσαν να βγούμε έξω όλοι οι άντρες και να μη μείνει μέσα κανείς. Αν τον έβρισκαν, λέει, θα τον τουφέκιζαν επί τόπου. Η γυναίκα, η πεθερά μου, έβαλαν τις φωνές, να μην πάω, να κρυφτώ, όπως κι άλλη φορά έκανα. Πού; Στο πηγάδι. Ο πεθερός μου ήδη άρχισε να καβαλάει το χείλος του πηγαδιού για να κατεβεί και να μου κάνει χώρο και μένα. Όχι, μωρέ, του κάνω. Θα μπούνε μέσα, εδώ πρώτα θα ψάξουν, και πάμε χαμένοι όλοι, και μεις και οι γυναίκες. Μεγάλο κακό ακούγαμε απ’ έξω. Έμοιαζαν αποφασισμένοι να μας αφανίσουν όλους. Φιληθήκαμε, ανοίξαμε την πόρτα, κάναμε τον σταυρό μας, χυθήκαμε έξω. Μόλις χάραζε. Από παντού, από κάθε σοκάκι στη γειτονιά άντρες, μικροί, παιδιά σχεδόν αλλά και μεγαλύτεροι –βλέπεις μας ήθελαν όλους από τα παιδαρέλια τα αμούστακα ίσαμε τους ηλικιωμένους. Πού να μη σώσουνε ποτέ, η γενιά τους ολάκερη!\nΠερπατούσαμε και συναντούσαμε στον δρόμο όλο άντρες, μικρούς, μεγάλους που, φοβισμένοι όπως εμείς, βάδιζαν προς την πλατεία. Σε μια στιγμή γυρνάω και λέω στον πεθερό μου ‘άκου να δεις, εγώ χαμένος δεν θέλω να πάω, πάμε ως εκεί και θα κάμω\nκάτι να γλιτώσω’. Αυτός δεν ήθελε ν’ ακούσει τίποτε. ‘Άμα θέλεις να φας το κεφάλι σου μια ώρα αρχύτερα…’.\nΈτσι σε λίγο φτάσαμε. Γερμανοί, να δει το μάτι σου! Με τα όπλα μάς έσπρωχναν να στοιβαχτούμε ο ένας δίπλα στον άλλον. Με μια ματιά να ‘κανες και έβλεπες όλους τους γνωστούς σου. Μα τι να πεις. Φόβος μάς είχε ζώσει την ψυχή. Οι Γερμανοί είχαν, όπως πάντα, μαζί τους και τους\nχαφιέδες τους – δεν θέλω να τους πω Έλληνες, γιατί Έλληνες μια φορά δεν είναι – για τη μετάφραση αλλά και για το κάρφωμα. Ήξεραν αυτοί ποιος και τι στη γειτονιά και σε κάθε ανάλογη περίσταση έδειχναν και ξεπάστρευαν. Αυτά τα καθάρματα μάς έλεγαν τι να κάνουμε, πώς να σταθούμε, πώς να ξεχωρίσουμε οι πιο νέοι από τους μεγαλύτερους. Όπως πέρναγε ένας από δαύτους από μπροστά μου, είπα να του τραβήξω την κουκούλα να δούμε όλοι το βρωμοπρόσωπό του, αλλά κρατήθηκα. Αυτός να πάει χαμένος αλλά να πάω κι εγώ μαζί του… αυτό δεν το ήθελα.\n‘Πάω’, είπε ο πεθερός μου και μου έσφιξε το χέρι. Κίνησε να φύγει, και τότε μου ήρθε στο μυαλό η μόνη ελπίδα να σωθώ. Σύρθηκα μαζί του, όσο πιο σκυφτά μπορούσα, και κόλλησα δίπλα του. Με τους ηλικιωμένους! Τι να σου λέω τώρα… Σαλεύει το μυαλό κάποιες ώρες και σε ωθεί να κάνεις παράτολμα πράγματα. Παίζεις το κεφάλι σου, όχι αστεία. Αλλά μήπως χαμένος δεν ήμουνα έτσι κι αλλιώς;\nΟι άλλοι από γύρω με κοίταζαν. Πάει, σκέφτηκα, θα με καρφώσουν θέλοντας και μη, έτσι είναι σαν να με δείχνουν. Τους περισσότερους δεν τους ήξερα καλά. Άλλους πάλι τους γνώριζα. Παλιοί αγωνιστές, ο καθένας είχε και μια ιστορία με διώξεις και ταλαιπωρίες να δηγηθεί μέσα στα δύσκολα χρόνια που πέρασε ο τόπος. Έσκυψα το κεφάλι, σαν να τους πω να αδιαφορήσουν. Τότε ένιωσα λες και όλοι οι γεροντότεροι εύχονταν μαζί με μένα να σωθώ. Στριμώχτηκαν πιο πολύ γύρω μου, σχεδόν με έκρυψαν με τα σώματά τους. Έτσι έγινα σχεδόν ένα με το χώμα σκύβοντας και ζαρώνοντας το κορμί μου. Έκλεισα τα μάτια και περίμενα. Τη σωτηρία ή τον θάνατο. Κι αυτοί που με έκρυβαν με κίνδυνο της ζωής τους, να περιμένουν με κομμένη την ανάσα λες και επρόκειτο για τους ίδιους. Τι να καταλάβεις σήμερα εσύ… Πού είναι τώρα αυτή η αλληλεγγύη, αυτή η σιωπηρή σύνδεση του ενός με τον άλλον; Τέλος πάντων.»\nΠεριδιαβάζοντας τους λειμώνες της αθωότητας, ερχόμαστε κατά μέτωπο με τη φρεσκάδα της νιότης και της φλόγας στα κορμιά και τις καρδιές, τους αγώνες των φοιτητών και τις μάχες για τις ιδέες και την ελευθερία, την αγωνία και το πάθος εκείνων των ιδεαλιστών που θα άλλαζαν τον κόσμο, κλείνουμε με ευλάβεια το γόνυ και αποτείνουμε φόρο τιμής στα άδολα νιάτα, που δεν δίστασαν να συγκρουστούν με κατεστημένο και βεβαιότητες , αγνοώντας ή παραλείποντας ωστόσο να κάνουν ένα απολογισμό των λαθών , που τους κόστισαν ακριβά στη συνέχεια… Εν τούτοις αντιμετωπίζοντας με σύγχρονη οπτική τη συλλογή , τραγική ειρωνεία αποτελεί το γεγονός ότι η προσπάθεια αυτή τελικά δεν ευοδώθηκε καθώς στις σημερινές κοινωνίες η ιδέα της ελευθερίας και της δικαιοσύνης απέχουν πολύ από την πραγματικότητα.\n«Για έναν αγώνα»\nΟ Χαρίτος τα θυμόταν όλα αυτά. Έτσι μου είπε. Κι αυτός κάποια στιγμή, μέσα από άλλη διαδικασία κατάλαβε πόσο μας είχε παρασύρει ο νεανικός μας αυθορμητισμός και η προσήλωσή μας στα επαναστατικά τσιτάτα. Θεωρούσε, όμως, πως έπρεπε να αντιμετωπίζουμε με περισσότερη επιείκεια τα νεανικά μας κομματικά ολισθήματα. Αν οι νέοι, έλεγε, δεν βγουν μπροστά, τίποτε δεν προχωράει. Για να βγουν, όμως, μπροστά με τέτοιο θράσος, πάει να πει πως ακόμη δεν τα ξέρουν όλα και δεν τα καταλαβαίνουν.\nΜου θύμισε ένα λόγο του Ελύτη, πολύ ταιριαστό με την άποψή του. Τον μεταφέρω, όπως τον θυμάμαι Η αίγλη της νεότητας είναι το σφάλμα. Ζηλιάρηδες γέροι! Ποτέ δεν θα λαλήσει το αηδόνι πάνω στη σωφροσύνη σας. Τέλειο! Με είχε πείσει. Αυτός ήταν ο Χαρίτος. Μπορούσε ακόμη να βρίσκει τα κατάλληλα λόγια για να σε οδηγήσει στην απενοχοποίηση, στην κάθαρση. Έστω κι έτσι η επίτευξη της ισορροπίας είναι το ζητούμενο. Μαζί του ένιωθες τα πράγματα να μπαίνουν στη θέση τους, σου έδειχνε το άλλο τους νόημα, την κρυφή τους πλευρά.\nΕρχόμαστε τώρα στα ‘’ιδιωτικά’’ διηγήματα, τα οποία κυμαίνονται σε άλλο μήκος κύματος, αφού οι ήρωες αναθεωρούν ή εστιάζουν στην’’ προσωπική τους, συχνά αβέβαια πορεία’’… Ξυπνούν τη νοσταλγία, ανακατασκευάζουν μνήμες, βυθίζονται σε όνειρα αναζητώντας τις ανάλογες ερμηνείες, κρύβονται πίσω από εικόνες του παρελθόντος, κεντρίζοντας, ματώνοντας τον έσω κόσμο, απελευθερώνουν υποσυνείδητες σκέψεις κι επιθυμίες, όλα τους όμως εκπέμπουν δύναμη και απογειώνονται με γνώμονα τη δημιουργική έκφραση… Τόσο στα ‘’κοινά’’ , όσο και στα ‘’ιδιωτικά’’ , το θέμα είναι η αναζήτηση της αλήθειας και της αυθεντικότητας, ως θέση και στάση ζωής.\nΤι λένε συνήθως; Από αυτούς, που λιγόστεψαν μέσα στη ζωή μας, κρατάμε ό,τι μπορούμε περισσότερο για να τους θυμόμαστε. Μνήμες, μικροπράγματα, που αποκτούν με τον καιρό άλλη αξία, και έτσι συνθέτουμε την εικόνα που μας λείπει αλλά και τη δική μας ζωή που συνεχίζει, στο πείσμα των καιρών. Αυτή τι είχε κρατήσει από τους ανθρώπους αυτούς που στην πολύ νεαρή τους ηλικία ξεριζώθηκαν από τον τόπο τους, πήραν την τύχη τους και ήρθαν στην από δω μεριά του Αιγαίου χωρίς τίποτε στα χέρια τους παρά μόνο τη ζωντανή εικόνα μιας χαμένης πια οριστικά πατρίδας;\nΚοίταξε γύρω της. Εκεί στην άκρη, δίπλα στο τζάκι, ένα χάλκινο σκεύος (για μαγείρεμα) της έφερε στον νου την αφήγηση του παππού. Αυτό πρόλαβε να πάρει μαζί η μάνα του, όταν τρελαμένοι έφευγαν για να σωθούν. Μαζί μ’ αυτό βρέθηκαν στη νέα πατρίδα χωρίς τίποτε άλλο. Και αυτό έφτασε πριν πολλά χρόνια στα δικά της χέρια, όταν και η προγιαγιά και ο παππούς και η μάνα της είχαν πια φύγει. Εκεί να της θυμίζει την πράξη της απόγνωσης, το ένστικτο της αυτοσυντήρησης. Δεν μπορεί, όμως, και κάτι άλλο θα κουβαλούσε –μέσα της – από τις ρίζες αυτές. Κάτι άλλο πιο ισχυρό.\nΣηκώθηκε και βγήκε από το δωμάτιο. Μια έντονη επιθυμία άρχισε να την κυριεύει παραμερίζοντας μέσα της κάθε άλλη αίσθηση και σκέψη. Πώς το είχε πει κάποτε ένας καλός της φίλος «όλα τα άλλα αισθήματα ατονούν και εξαφανίζονται, όταν είναι κυρίαρχη η ανάγκη της δημιουργίας».\nΗ πλούσια φαντασία της δημιουργού, πλάθει, ανακατεύει, φτιάχνει ιδέες, ήχους και φωνές, χαρακτήρες και γεγονότα μέσα στην κάθε ιστορία. Η φύση και η τέχνη κατέχουν ξεχωριστή θέση στα κείμενα, απομονώνοντας στιγμιότυπα μέσα στο χρόνο. Σύντομες και κοφτές φράσεις, όπου ο ευθύς κι ο πλάγιος λόγος συγχέονται, δημιουργούν ένα ύφος ελκυστικό, όσο και επιμελημένα αστόλιστο και λιτό. Άλλωστε όσο ισχυρότερο το συναίσθημα, τόσο πιο χαμηλόφωνος ο τρόπος που αυτό εκφράζεται… Και εδώ θα πρέπει να τονιστεί ότι η γνώση της ελληνικής γλώσσας σε όλα τα επίπεδα της εξελικτικής της πορείας, και η σωστή αντιμετώπιση και χρήση της, είναι το ακαταμάχητο εργαλείο της συγγραφέως.\n(«Ο άλλος άγγελος»)\nΕπιλέγω αποσπάσματα από ομολογουμένως άκρως γοητευτικά διηγήματα , που άλλοτε τα διαπνέει ένας υφέρπων ρομαντισμός, άλλοτε κυριαρχεί το μεταφυσικό στοιχείο που ασυζητητί προσθέτει πόντους στο κείμενο, ιδιαίτερα αν ο συγγραφέας του είναι αποδεδειγμένα δεινός χειριστής του λόγου, -όπως η χαρισματική Διώνη-, επιλέγω κομμάτια όπου η αχλή χαμένων εποχών αναδύεται αβίαστα από τις σελίδες μέσα από επιλεγμένες μεταφορές, επιτυγχάνοντας μιαν άλλη διαχείριση χρόνου…\nΉταν πριν πολλά χρόνια, τότε που ακόμη ήμουνα κανονικός άνθρωπος, με σπίτι, με δουλειά, με οικογένεια κυρίως. Όχι ότι όλα πήγαιναν καλά αλλά ζούσα μια φυσιολογική ζωή ανάμεσα σε άλλους ανθρώπους. Εντάξει, με κάποιες ιδιαιτερότητες, αλλά ποιος είναι πανομοιότυπος με τους άλλους; Έχοντας οριοθετήσει τον χώρο μου με τα μέσα που διέθετα νόμιζα ότι έτσι θα πορευόμουν για την υπόλοιπη ζωή μου. Φαίνεται, όμως, ότι κάποιοι άλλοι ορίζουν το πεπρωμένο μας. Τέλος πάντων, τουλάχιστον το δικό μου ριζικό. Ας μη μιλάω για όλο τον κόσμο.\nΈνα βράδυ, λοιπόν, έκανα τη βόλτα μου σ’ αυτό το ίδιο πάρκο, να κάνω το τσιγάρο μου (τότε ακόμη αφηνόμουν στις μικρές απολαύσεις-ηδονές της ζωής), πριν αποσυρθώ στο σπίτι. Είχα καθίσει σ’ ένα παγκάκι κάτω από ένα δέντρο ήσυχα ήσυχα. Χωρίς να το καταλάβω άρχισα αφηρημένα να σκαλίζω τη ρίζα του δέντρου με ένα ραβδί που βαστούσα πάντα στις βόλτες μου (για τον φόβο των σκυλιών), όταν ένιωσα κάτι σαν σεισμό. Αδύναμο αλλά πάντως μια χαρά τον κατάλαβα. Σηκώθηκα ταραγμένος, κοίταξα ένα γύρω, κανείς άλλος δεν ήταν εκείνη την ώρα σ’ αυτό το σημείο του πάρκου. Ξανακάθισα και είπα θα είναι καμιά απ’ αυτές τις τόσο συχνές μικροδονήσεις στην Αττική. Και τότε έγινε το κακό. Άρχισε το δέντρο (μόνο το δέντρο!) να σείεται ρυθμικά και να γέρνει προς το μέρος μου. Σαν να ήθελε να με χτυπήσει! Κάνω να κουνηθώ. Τίποτε. Τα πόδια μου καρφωμένα στη γη. Πιάνω το ραβδί και κάνω να χτυπήσω εγώ το\nκλαδί που ερχόταν καταπάνω μου. Και τότε το ίδιο μου το χέρι γυρνάει και μου δίνει μια γερή στο κεφάλι! Ακόμη θυμάμαι τον πόνο που ένιωσα. Πετάω πέρα το κλαδί που κρατούσα και κάνω τρεις φορές τον σταυρό μου. Να, έτσι. Και τότε ηρέμησαν όλα. Για πότε σηκώθηκα, για πότε γύρισα στο σπίτι, τι να σας πω. Μια λαχτάρα!\nΟι καθημερινοί άνθρωποι της Διώνης Δημητριάδου πατούν στα πόδια τους, είναι γερά δομημένοι, διαθέτουν ντομπροσύνη και μια γήινη αμεσότητα. Ερωτεύονται, προδίδονται, θυμώνουν, πικραίνονται, ανακαλύπτουν, εκπλήσσονται, απογοητεύονται φοβούνται, συγκινούνται και θυμούνται… Κι όλα αυτά , χωρίς ποτέ το κείμενο να κατρακυλά στις ράμπες του άφατου λυρισμού, χωρίς ποτέ να κραυγάζει…Φαίνεται ξεκάθαρα ότι η γραφή της δημιουργού εμπεριέχει μια διεισδυτική ματιά στη μελέτη της ανθρώπινης προσωπικότητας.\nΟι χαρακτήρες της σεμνής δημιουργού, όλοι επιδέξια φτιαγμένοι με τα ανάλογα χαρίσματα ή τα κατάφωρα ελαττώματά τους, κινούνται και βιώνουν τη μοναξιά’’ που τους υπαγορεύουν άλλοι’’, ή ‘’τη μοναχικότητα, που οι ίδιοι επιλέγουν με τη στάση τους’’. Τα φάρμακα που χρησιμοποιούν οι ήρωες για να γλυτώσουν από το βδέλυγμα της συναναστροφής των άλλων είναι η σιωπή και η μοναξιά. Οι σκέψεις τους για την πολυπλοκότητα της ζωής και τις πτυχές της πραγματικότητας, αποδίδονται με ρεαλισμό, ενώ διακρίνονται από εσωστρέφεια, που, με τη σειρά της, οδηγεί στην ενδοσκόπηση.\n(«Γιοβάν – Πέντε μάγκες του Περαία»)\nΗ πληθωρική προσωπικότητα της Διώνης Δημητριάδου, η απαράμιλλη εργατικότητα της , η αγάπη της για το καλό, το ωραίο και το αληθινό, το πάθος της για την καλή λογοτεχνία σε όλες της τις εκφάνσεις, η εντιμότητα, η ευγένεια, η κλασσική της παιδεία, η προσήνεια, ο πηγαίος, ολοζώντανος λόγος της και το λαγαρό της πνεύμα, τόσα θετικά στοιχεία συγκεντρωμένα σε ένα μόνο άτομο δε χωράνε σε λίγες γραμμές. Εάν έπρεπε να χαρακτηρίσω με μία φράση την Διώνη Δημητριάδου Βουδούρη, θα έλεγα ότι είναι μια πραγματική κυρία της διανόησης.\nΣ’ αυτήν εδώ την συλλογή διηγημάτων ‘’Τα κοινά και τα ιδιωτικά’’, κατάφερε να φιλοτεχνήσει την ιστορία μιας γενιάς που ξεπερνάει τους χρονικούς περιορισμούς και τα επιμέρους πρόσωπα, εκθέτοντας σημαντικές εμπειρίες των ατόμων που αριστοτεχνικά περιγράφει, κατά τη διάρκεια του αγώνα τους (σε συλλογικό ή προσωπικό επίπεδο), επιτυγχάνοντας να ενώσει ζωές αλλότριες, με σκοπό να φέρει κοντά τον έναν άνθρωπο στον άλλο, να μας γυρίσει πίσω , τότε που όλα ήταν ανέγγιχτα, ατόφια, αυθεντικά κι απλά, υπενθυμίζοντάς μας τον χαμένο παράδεισο της ψυχής, την απολεσθείσα αθωότητα.\n(η κριτική δημοσιεύθηκε στο περιοδικό http://fractalart.gr/ta-koina-kai-ta-idiotika/)\n* Η Ρένα Πετροπούλου Κουντούρη είναι συγγραφέας, ποιήτρια και συντονίστρια του Λογοτεχνικού Κύκλου Ηρακλείου. Τελευταίο της πεζογραφικό έργο το β’ μέρος της τριλογίας ‘’Η Μάχρια της Λήθης’’, με τίτλο ’’Η αγάπη είναι δύναμη’’ που κυκλοφόρησε πρόσφατα από τις εκδόσεις Λιβάνη, ταυτόχρονα με τη νέα ποιητική της συλλογή ’’Μινιατούρα’’ από τις εκδόσεις Poema.


Eκτός Champions League η Πόρτο! - Νέα Κρήτη\nEκτός Champions League η Πόρτο!\nΗμερομηνία δημοσίευσης: 10/12/2015, 00:02\nΤελευταία ενημέρωση: 10/12/2015, 00:16\nΕκτός από τον Ολυμπιακό, μεγάλη χαμένη της αποψινής βραδιάς ήταν η Πόρτο, που έχασε 2-0 από την Τσέλσι και είδε την Ντιναμό Κιέβου να της "κλέβει" στο νήμα την δεύτερη θέση, αφήνοντάς την 3η.\nΕπίσης μεγάλη μάχη έγινε στον 5ο Όμιλο, όπου και τα δύο ματς έληξαν ισόπαλα, με κερδισμένη τη Ρόμα που πάει Champions League και χαμένη την Λεβερκούζεν που πάει στο Europa, ενώ η ΜΠΑΤΕ Mπορίσοφ έμεινε εκτός ευρωπαϊκών διοργανώσεων.\nΣτον 8ο Όμιλο, η Γάνδη νίκησε 2-1 την Ζενίτ και προκρίθηκε στους "16" στην 1η της συμμετοχή στο Champions League, αλλά και με ήττα θα προκρινόταν, καθώς η Βαλένθια έχασε από τη Λιόν στο ντεμπούτο του Γκάρι Νέβιλ στον πάγκο.\nΡόμα-ΜΠΑΤΕ Μπορίσοφ 0-0\nΝτιναμό Ζ.-Μπάγερν 0-2\nΝτιναμό Κ.-Μακάμπι 1-0\n2.Ντιναμό Κ. 11 3.Πόρτο 10


Έκτακτο δελτίο θυελλωδών ανέμων εξέδωσε η ΕΜΥ - Ποιες περιοχές επηρεάζονται - Agioi Theodoroi.gr\nHome ΕΛΛΑΔΑ Έκτακτο δελτίο θυελλωδών ανέμων εξέδωσε η ΕΜΥ - Ποιες περιοχές επηρεάζονται\nΈκτακτο δελτίο θυελλωδών ανέμων εξέδωσε η ΕΜΥ - Ποιες περιοχές επηρεάζονται\nAgioi Theodoroi 03:23 ΕΛΛΑΔΑ,\nΑλλάζει ο καιρός μέσα στις επόμενες ώρες, καθώς αναμένονται θυελλώδεις άνεμοι σε Ιόνιο και Κρήτη.\nΟι άνεμοι, μέσα από το WINDY που χρησιμοποιεί τα προγνωστικά μοντέλα GFS, ECMWF και NEMS\nΗ πρόγνωση του καιρού από την ΕΜΥ για τη Μ. Παρασκευή 22 ΑπριλίουΣτα δυτικά, τα κεντρικά και τα βόρεια λίγες νεφώσεις παροδικά αυξημένες με τοπικές βροχές.\nΣτην υπόλοιπη χώρα κατά διαστήματα αραιή συννεφιά.Η ορατότητα τις νυχτερινές ώρες στα ηπειρωτικά θα είναι τοπικά περιορισμένη.\nΗ θερμοκρασία θα σημειώσει άνοδο και θα φτάσει τους 22 με 23 και στη βόρεια Κρήτη τοπικά τους 25 βαθμούς Κελσίου.\nΣτην Ήπειρο, τη Μακεδονία και τη Θράκη παροδικά αυξημένες νεφώσεις με λίγες τοπικές βροχές, που το απόγευμα θα σταματήσουν. Στην υπόλοιπη χώρα γενικά αίθριος καιρός με πρόσκαιρες τοπικές νεφώσεις στο βόρειο Ιόνιο, τη Θεσσαλία και τη Στερεά.\nΟι άνεμοι θα πνέουν νότιοι νοτιοδυτικοί 3 με 5 μποφόρ και από το μεσημέρι στα δυτικά βορειοδυτικοί με την ίδια ένταση. Η θερμοκρασία δεν θα σημειώσει αξιόλογη μεταβολή.\nΓενικά αίθριος καιρός, με πρόσκαιρες νεφώσεις κατά τόπους στα ηπειρωτικά τις απογευματινές ώρες.\nΗ ορατότητα τις πρωινές ώρες στα δυτικά ηπειρωτικά θα είναι τοπικά περιορισμένη. Οι άνεμοι θα είναι ασθενείς και στο Αιγαίο βορειοδυτικοί έως 5μποφόρ.\nΑραιές νεφώσεις. Η ορατότητα τις πρωινές ώρες στα ηπειρωτικά θα είναι τοπικά περιορισμένη.Οι άνεμοι θα πνέουν δυτικοί βορειοδυτικοί 2 με 4 μποφόρ. Η θερμοκρασία δεν θα σημειώσει αξιόλογη μεταβολή.\nΣχεδόν αίθριος καιρός. Οι άνεμοι θα πνέουν, στα δυτικά βορειοδυτικοί 3 με 5 μποφόρ και στα ανατολικά νότιοι νοτιοδυτικοί 2 με 3 μποφόρ.Η θερμοκρασία θα σημειώσει μικρή άνοδο στα ανατολικά.\nPosted by: Agioi Theodoroi στις 03:23


Εθνική : «Πόρτα» Σάντος σε ΟΦΗ και Εργοτέλη στις κλήσεις... - Flashnews.gr\nΕθνική : «Πόρτα» Σάντος σε ΟΦΗ και Εργοτέλη στις κλήσεις για το Βέλγιο\nΟ ομοσπονδιακός τεχνικός Φερνάντο Σάντος στις κλήσεις που των υπόλοιπων διεθνών που κάλεσε για την αποστολή που θα ταξιδέψει την Τρίτη για το Ηράκλειο δεν συμπεριέλαβε κανέναν παίκτη από τον ΟΦΗ και τον Εργοτέλη, με τα νέα πρόσωπα της αποστολής να είναι οι Καρνέζης, Χριστοδουλόπουλος από τον Παναθηναϊκό και ο Φορτούνης από την Καιζερσλάουτεν.\nΕπίσης, ο ομοσπονδιακός τεχνικός κάλεσε ξανά στο αντιπροσωπευτικό συγκρότημα τους Στέφανο Αθανασιάδη και Γιάννη Μανιάτη.\nΤην αποστολή της «γαλανόλευκης» απαρτίζουν οι : Τζόρβας, Καρνέζης, Τοροσίδης, Αβραάμ Παπαδόπουλος, Παπασταθόπουλος, Κυριάκος Παπαδόπουλος, Χολέμπας, Σπυρόπουλος, Μανιάτης, Κατσουράνης, Καραγκούνης, Φωτάκης, Μάκος, Φορτούνης, Σαμαράς, Σαλπιγγίδης, Γκέκας, Λυμπερόπουλος, Αθανασιάδης, Φετφατζίδης και Χριστοδουλόπουλος.\nΣε αντίθεση με την προηγούμενη αποστολή (για το φιλικό με τη Ρουμανία στις 15 Νοεμβρίου) έμειναν εκτός οι Χαλκιάς, Καπίνο, Γιαννούλης, Μαλεζάς, Θεοδωρίδης, Τζιόλης, Κονέ, Χαριστέας και Μήτρογλου.\n«Θα σκεφτώ πριν αποφασίσω»\nΟ Φερνάντο Σάντος μετά την ανακοίνωση της αποστολής για το Ηράκλειο έκανε δηλώσεις αφήνοντας ανοικτό το ενδεχόμενο της αποχώρησης του από το αντιπροσωπευτικό μας συγκρότημα.\nΑναλυτικά όσα δήλωσε ο ομοσπονδιακός τεχνικός κατά την ανακοίνωση της αποστολής\nΓια το προσεχές φιλικό της Εθνικής με το Βέλγιο\n«Για εμάς είναι πολύ σημαντικό ματς, σε ό,τι αφορά την αξιολόγηση που πρέπει να έχουμε στο μυαλό μας όταν θα ξεκινήσουμε την προετοιμασία για το Euro. Είναι στο επίπεδο που θα αντιμετωπίσουμε εκεί. Είναι μια ομάδα που διαθέτει καλούς παίκτες, που παίζουν σε μεγάλους συλλόγους. Είμαι σίγουρος πως θα βγάλουμε χρήσιμα συμπεράσματα για το πώς πρέπει να κάνουμε τις προπονήσεις μας στο βασικό στάδιο της προετοιμασίας μας έτσι ώστε να είμαστε έτοιμοι στον αγώνα με την Πολωνία».\nΓια την αποστολή της «γαλανόλευκης»\n«Σε ό,τι αφορά την αποστολή, από αυτούς τους 21 παίκτες θα είναι αρκετοί και στο Euro. Για αυτό το φιλικό θεώρησα πως αυτοί είναι οι πιο έτοιμοι παίκτες. Πολλοί παίκτες δεν επιλέχθηκαν, για διαφορετικούς λόγους. Όταν θα πάμε στην Αυστρία, θα πάρω μαζί μου παίκτες που θα μπορούν να βοηθήσουν στην τακτική».\nΓια τα κριτήρια που θα επιλέξει την τελική αποστολή\n«Το βασικό κριτήριο για την τελική 23άδα είναι η τακτική ποιότητα. Επίσης, είναι εξίσου η ποιότητα στην τεχνική που διαθέτει ο παίκτης. Είναι δυο σημαντικοί τομείς, αν είχαμε τον Μέσι κι ας μην ήξερε από τακτική, θα βοηθούσε. Από τη στιγμή που δεν τον έχουμε όμως, η τακτική παιδεία είναι πολύ σημαντική. Στη συνέχεια, έχει σημασία το ομαδικό πνεύμα που θα δημιουργήσει ένα δυνατό και συμπαγές σύνολο εντός κι εκτός αποδυτηρίων. Από εκεί και πέρα, το πνεύμα αυτοθυσίας που έχει ο κάθε παίκτες, πόσο θέλει να ματώσει τη φανέλα στις προπονήσεις και τους αγώνες\nΕπίσης, παίζει ρόλο το αν έχει παίξει σε μεγάλες διοργανώσεις, γιατί αυτό σημαίνει πως έχει προσωπικότητα και εμπειρία. Κάποιος που δεν έχει παίξει, μπορεί να έχει άγχος, φόβο, να νομίζει πως τα πράγματα είναι εύκολα. Ένα ακόμα κριτήριο, είναι να είναι κάποιος πολυθεσίτης. Να μπορούν να παίξουν κάποιοι σε διαφορετικές θέσεις από τη φυσική τους. Σε μια 23άδα αυτό βοηθάει πολύ τον προπονητή. Όταν θα γίνει η τελική επιλογή θα ξέρετε από τώρα τα κριτήρια για τις επιλογές που έκανα».\nΓια την κλήση του Ορέστη Καρνέζη στην Εθνική\n«Τον κάλεσα, επειδή αυτή τη στιγμή είναι βασικός τερματοφύλακας του Παναθηναϊκού κι έχει καλή απόδοση».\nΓια το μέλλον του στο αντιπροσωπευτικό συγκρότημα\n«Πάνω σε αυτό το θέμα, πρέπει να ξεκαθαρίσουμε πως έχω εξαιρετική σχέση με όλους όσους συνεργάζονται μαζί μου όπως είναι ο πρόεδρος, ο κ. Φύσσας κι ο κ. Τσαπίδης. Σε ό,τι αφορά το ζήτημα αυτό, έχω μια πρόταση εκ μέρους της Ομοσπονδίας για τη συνέχιση της συνεργασίας μας. Από εκεί και πέρα όμως, δεν έχω πάρει την τελική μου απόφαση. Κάποια στιγμή θα ανακοινωθεί η απόφαση που θα ληφθεί, όμως ακόμα την επεξεργάζομαι. Έχει να κάνει με το τι θέλω εγώ για το δικό μου το μέλλον, τι θέλω να κάνω από εκεί και πέρα. Η πρόταση υπάρχει, πρέπει να τη βάλω κάτω και να δω τα αρνητικά και τα θετικά, για να δω τι αποφασίσω και νομίζω πως αυτό είναι απολύτως κατανοητό».\nΓια το αν θα αποφασίσει πριν από το καλοκαίρι\n«Είναι μία απόφαση που κάποια στιγμή θα ληφθεί. Αν συνεχίσω να είμαι ομοσπονδιακός τεχνικός, θα είναι θέμα αν θέλω εγώ να είμαι ομοσπονδιακός τεχνικός. Αν συνεχίσω να είμαι ομοσπονδιακός τεχνικός, θα είμαι προπονητής της Εθνικής Ελλάδας. Δεν ξέω αν θέλω να είμαι προπονητής σε κάποιον σύλλογο. Ωστόσο, πιο κατανοητό δεν μπορώ να το κάνω. Δεν αξίζει να το κάνουμε τόσο μεγάλο αυτό το θέμα. Θα αποφασίσω, πάντως, πριν από το Euro.\nΠριν από δύο χρόνια ήθελα να αποφύγω την καθημερινή τριβή. Ωστόσο, δεν σημαίνει ότι δεν μου αρέσει αυτή η καθημερινή τριβή. Πάνω από όλα, όμως, γουστάρω να προπονώ. Για αυτό και λέω σε όσους με έχουν στηρίξει, από την Ομοσπονδία, ο κόσμος».\nΓια το αν πιστεύει πως η Εθνική μπορεί να προσφέρει χαρά στον ελληνικό λαό\n«Σε ό,τι αφορά τους φιλάθλους, πρέπει να έχουν εμπιστοσύνη σε αυτή την ομάδα. Ξέρω ότι ο κόσμος θέλει από τους παίκτες μεγάλα πράγματα. Εμείς από την πλευρά μας ζούμε όλα τα παιχνίδια έντονα για να τιμήσουμε την Ελλάδα και θέλουμε πάρα πολύ να δώσουμε παραπάνω χαρά σ’ έναν κόσμο που δοκιμάζεται σκληρά και βλέπει τις χαρές με το σταγονόμετρο. Ξεκαθαρίζω πως από την πλευρά μας θα “ματώσουμε” και θα “σκοτωθούμε” για να πετύχουμε. Θα δώσουμε το 100% για την Ελλάδα. Για αυτό από τη δική μας πλευρά, ζητάμε στήριξη, γιατί την αξίζουν οι παίκτες».\n* Πριν από τον Φερνάντο Σάντος, μίλησε ο Βασίλης Μιχαλακόπουλος, εμπορικός διευθυντής του Travel Plan επίσημος ταξιδιωτικός συνεργάτης της ΕΠΟ. Συγκεκριμένα, παρουσίασε τα πακέτα για τους Έλληνες φιλάθλους που θέλουν να δώσουν το «παρών» στα γήπεδα της Πολωνίας και της Ουκρανίας, τα οποία ξεκινάνε από 465 ευρώ και φτάνουν ως τα 1790 ευρώ, με την εξόφληση να γίνεται μέχρι και με έξι άτοκες δόσεις. Ήδη, όπως ανέφερε, υπάρχει μεγάλη ζήτηση από τους Έλληνες που ζουν σε Αυστραλία, Αμερική και Κύπρο.\nΠαρασκευή, 24 Φεβρουαρίου 2012, 14:38


Ένας, αλλά Τσίπρας\n8-07-2019 - 11:23πμ\nΜε 35,5% στη νίκη του. Με 31,5% στην ήττα του. Ζούμε στον αστερισμό του. Μετράμε τις νίκες και τις ήττες ενός μεγάλου ηγέτη, όπως γινόταν επί Ανδρέα Παπανδρέου. Ο Μητσοτάκης δε θα είναι παρά μία ιστορική παρένθεση. Όπως ήταν και ο πατέρας του.\n«Οι ευρωεκλογές από μόνες τους δεν έχουν ισχυρό διακύβευμα. Λειτουργούν παραδοσιακά ως χαλαρή ψήφος και κυρίως ως ψήφος διαμαρτυρίας απέναντι στην εκάστοτε κυβέρνηση. Κι εδώ τα πράγματα είναι απλά: Αφού ο Τσίπρας θα κυβερνάει και αύριο (δεν υπάρχει κίνδυνος να βγει ο Μητσοτάκης), γιατί να μην του τραβήξουμε τ’ αφτί; Γιατί να μην τον τιμωρήσουμε για όσα δεν έκανε; Με αυτό το σκεπτικό θα ψηφίσουν οι πολίτες στις ευρωεκλογές και έτσι η Νέα Δημοκρατία θα τις κερδίσει άνετα (…). Και, αυτόματα, ο γραφικός Κυριάκος που γελάει μαζί του ο κόσμος θα αρχίσει να φαντάζει ως πρωθυπουργός εν αναμονή».\nΔυστυχώς αυτό συνέβη. Οι 9,3 μονάδες διαφορά στις ευρωεκλογές οδήγησαν σε ένα μεγάλο ρεύμα νίκης, που έκανε αυτούς που θέλουν να είναι πάντα με τον νικητή, να πάνε με τη ΝΔ. Αν οι εθνικές εκλογές είχαν γίνει μαζί με τις ευρωεκλογές, ο Μητσοτάκης δε θα άγγιζε ποτέ το 40%. Αντίθετα, η αντιδεξιά ψήφος θα έφτανε τον Τσίπρα εκεί που τον έφτασε, στο 31,5. Μία ήττα 2-3 μονάδων θα είχε ο ΣΥΡΙΖΑ αν εξαρχής προγραμμάτιζε τις βουλευτικές εκλογές μαζί με τις ευρωεκλογές. Και, φυσικά, καμία αυτοδυναμία η ΝΔ.\nΟ Τσίπρας έχασε τις εκλογές εν πολλοίς λόγω της Συμφωνίας των Πρεσπών αλλά κέρδισε μία θέση στην Ιστορία. Κι άλλη μία θέση στην Ιστορία ως ο άνθρωπος που έβγαλε τη χώρα από τα Μνημόνια. Γιατί αυτά κρατάει η Ιστορία. Τα μεγάλα. Ζούμε στον αστερισμό του. Μετράμε τις νίκες και τις ήττες ενός μεγάλου ηγέτη, όπως γινόταν επί Ανδρέα Παπανδρέου. Ο Μητσοτάκης, ακόμα κι αν καταφέρει να κυβερνήσει και τα τέσσερα χρόνια, δε θα είναι παρά μία ιστορική παρένθεση. Όπως ήταν και ο πατέρας του.


Πώς έγινε και αγόρασα παγωτομηχανή - Gastronomos.gr\nΠώς έγινε και αγόρασα παγωτομηχανή\n95 συνταγές για παγωτό και σορμπέ, τόσο ενοχλητικά ενδιαφέρουσες, που θα ανυπομονείτε να τις φτιάξετε.\nΣταματάω. Δεν μπορώ, δεν αντέχω άλλο. Είμαι στη σελίδα 89 και αρνούμαι να συνεχίσω, αν δεν φάω ένα σορμπέ τώρα. Αλλά πού να βρεθεί στην Αθήνα σορμπέ αγριόσυκο με καρπούζι; Ποιος φτιάχνει σορμπέ ντομάτα με ροδάκινο ή παγωτό με πρόβειο γιαούρτι και μέλι; Μέντα με κομμάτια σοκολάτας; Πανάθεμά σε, Κίτι Τράβερς, με έβαλες σε μπελάδες και πήγα και αγόρασα παγωτομηχανή. Τέτοια είναι η δύναμη αυτού του βιβλίου. Από εκεί που δεν το περιμένεις, εκεί που αισθάνεσαι ασφαλής στο μικρό σου σύμπαν, με τις σπιτικές σου τάρτες, τις μαρμελάδες και τις σεράνο (ειδικότης μου), σου έρχεται από το πουθενά ο έρως για το σπιτικό παγωτό. Και την πατάς, ακριβώς γιατί το περιφρονούσες. Στο βιβλίο θα βρείτε μια καλή αναλογία απλών «μονοθεματικών» παγωτών (με ένα μόνο φρούτο ή γεύση) και πιο γκουρμέ συνδυασμών. Για έναν επαγγελματία τζελατιέρη είναι must. Δεν ξέρω αν θα βρει αλλού συγκεντρωμένες τόσες πρωτότυπες ιδέες, όπως λ.χ. παγωτό από σπόρους καρότου ή από λοβούς αρακά! Αλλά και για έναν αρχάριο είναι νομίζω η καλύτερη εισαγωγή στο είδος, γιατί οι συνταγές είναι εξαιρετικές, έχουν σπιτική μενταλιτέ και απουσιάζουν υλικά, όπως γαλακτωματοποιητές, σταθεροποιητές κ.λπ. Επιπλέον, οι τεχνικές είναι απλές και οι εξηγήσεις κατατοπιστικές.\nΚαι η Τράβερς έχει ταλέντο στη γραφή και διανθίζει τις σελίδες με ωραίες προσωπικές ιστορίες. Αγγλίδα, με μαγειρικές σπουδές στη Νέα Υόρκη, έχει χτίσει ένα βιογραφικό που θυμίζει διαβατήριο διπλωμάτη. Πωλήτρια στο λονδρέζικο υποκατάστημα του διάσημου γαλλικού φούρνου Poilâne, όπου, σύμφωνα με τον ιδιοκτήτη, «πουλούσε ψωμί σαν να πουλάει διαμάντια». Γκαρσόνα στις Κάννες. Πρακτικάριος σε γνωστά παγωτατζίδικα της Νέας Υόρκης και pastry chef για πέντε χρόνια στο περιβόητο εστιατόριο St. John στο Λονδίνο. Παρίσι, Ρώμη, Σικελία, Νάπολη, από παντού έχει περάσει. Το 2008 ίδρυσε τη δική της φίρμα παγωτού στο Λονδίνο, το La Grotta (από το ιταλικό grotto, που σημαίνει σπηλιά), το οποίο πουλάει με ένα τρίκυκλο Piaggio Ape σε φεστιβάλ και σε καταστήματα από τον Απρίλιο μέχρι τον Δεκέμβριο. Τον υπόλοιπο καιρό ταξιδεύει και μαζεύει εμπειρίες.\nKITTY TRAVERS, «La Grotta Ice Creams & Sorbets», εκδ. Clarkson Potter, 2018, σελ. 240, γλώσσα: αγγλικά.


Ο ΕΠΕΝΔΥΤΗΣ ΑΠΟΔΕΙΧΘΗΚΕ ΑΠΑΤΕΩΝΑΣ - ΕΦΑΓΕ 68.000 € ΚΑΙ ΕΞΑΦΑΝΙΣΤΗΚΕ - Paidis.com\nΟ ΕΠΕΝΔΥΤΗΣ ΑΠΟΔΕΙΧΘΗΚΕ ΑΠΑΤΕΩΝΑΣ – ΕΦΑΓΕ 68.000 € ΚΑΙ ΕΞΑΦΑΝΙΣΤΗΚΕ\n05/09/2020 Paidis.com ΕΛΛΑΔΑ, ΚΟΙΝΩΝΙΑ 0\nΣτα δίχτυα ενός απατεώνα που παρίστανε τον επενδυτή με υψηλές γνωριμίες σε τράπεζες του Hong Kong, των ΗΠΑ και του… Αγίου Μαυρίκιου, πιάστηκε ένας 40χρονος συμπολίτης μας, ο οποίος είδε τους λογαριασμούς του να αδειάζουν κατά 68.000 ευρώ.\nΣύμφωνα με την “Ροδιακή”, ο 40χρονος προσέφυγε στις αρμόδιες αστυνομικές και εισαγγελικές αρχές, ζητώντας την ποινική δίωξη του επιτήδειου ο οποίος όμως, όπως όλα δείχνουν, έχει εξαφανιστεί και έχει επενδύσει για τα καλά τα χρήματα που άρπαξε τους προηγούμενους μήνες. Όλα ξεκίνησαν την 1η Νοεμβρίου του 2019, όταν ο υποτιθέμενος σύμβουλος επενδύσεων εξωτερικού, προσέγγισε συμπολίτη μας και του έταξε υψηλότατες αποδόσεις των χρημάτων του αν κατέθετε τα χρήματά του σε συγκεκριμένες τράπεζες του εξωτερικού.\nΈτσι κι έγινε. Τμηματικά από τότε έως και τον περασμένο Ιούλιο, κατατέθηκαν σε διάφορους λογαριασμούς τραπεζών, 65.000 δολάρια ΗΠΑ και 13.000 ευρώ. Συνολικά δηλαδή, ποσό 68.000 ευρώ, κατάφερε να αρπάξει ο επιτήδειος δράστης και να εξαφανιστεί.\nΉδη έχουν ενημερωθεί αρμόδιες διωκτικές αρχές του εξωτερικού, αλλά εκτιμάται ότι οι πιθανότητες να εντοπιστεί ο δράστης και να μπορέσει να πάρει πίσω τα χρήματά του ο συμπολίτης μας, είναι ελάχιστες.\nΕΥΧΑΡΙΣΤΗΡΙΟ ΤΟΥ Δ.Σ. ΑΡΓΥΡΟΠΟΥΛΙΟΥ\nΕΞΙΧΝΙΑΣΤΗΚΕ ΣΤΗΝ ΕΛΑΣΣΟΝΑ ΑΠΑΤΗ ΜΕΣΩ ΔΙΑΔΙΚΤΥΟΥ\nΤΟ “ΚΟΚΚΑΛΟ” ΤΗΣ ΑΝΤΙΔΗΜΑΡΧΙΑΣ…


Hope Cottage (Kingscote, Αυστραλία) - Κριτικές - TripAdvisor\nHope Cottage: Εστιατόρια στην περιοχή\nΔραστηριότητες κοντά σε: Hope Cottage\nHope Cottage, Kingscote - Κριτικές\nΝο 11 από 20 δραστηριότητες - Kingscote\nΙστορικό και πολιτιστικό αξιοθέατο\nΥψηλή σε ένα λόφο στην παρούσα Kingscote μουσείο αφηγείται την ιστορία του νησί Kangaroo από ναυάγησε whalers διευθέτησης, η γεωργία και η ζωή στο νησί. Αυτό είναι ιδιοκτησία του National Trust με μια σειρά από κτίρια με οθόνες. Ελπίζω εξοχική κατοικία διαθέτει επίσης έναν κήπο...με τριανταφυλλιές και της πολιτιστικής κληρονομιάς, συμπεριλαμβανομένων του roses μία δε καλλιεργούμενη έκταση από 1700 's.Περισσότερα\nΟικογενειακό ιστορικό που βρέθηκαν\nΕλπίζω Cottage είναι ένα πολύ καλά συντηρημένο museum. Πολλά ενδιαφέροντα έργα τέχνης από την αρχική τους εποίκους στο νησί. Πολύ εξυπηρετικό εθελοντές. Πολλά βιβλία και ένα δωμάτιο για να εξετάσετε τις πληροφορίες για το νησί και τις αρχές των εποίκων. Πραγματικά απόλαυσα την επίσκεψή μου....Θα ήθελα να επιστρέψω.Περισσότερα\nΤι ανακάλυψη! Περάσαμε πάνω από 3 ώρες pottering γύρω από αυτό το έτος 160 παλιά εξοχική κατοικία και να συζητάμε με την έφορος, που ήταν μια υπέροχη chap, με πλούτο γνώσεων και το πάθος για την ιστορία. Το cottage είναι συναρπαστική με ένα τεράστιο ποσό...των οθονών. I απολαύσαμε εξετάζοντας μια γυναικεία εβδομαδιαίο περιοδικό από το 1930 s (με "ελεύθερα χέρια" - ήταν υπέροχο) . Εκτός από την εξοχική κατοικία και οικιακών ειδών υπάρχει μια μεγάλη οθόνη του εσφαγμένων, παλιό εξοπλισμό μεταφοράς (συμπεριλαμβανομένης της ένα άλογο πλευρά - saddle) και το αρχικό Cape Willoughby φάρο. Οι κήποι έχουν παραμείνει στην αρχική τους κατάσταση και είναι καλά συντηρημένο. Η είσοδος ήταν $ 6 ενήλικες ή 5 $ ηλικιωμένα άτομα και άξιζε κάθε τοις εκατό. Ελέγξτε τις ώρες λειτουργίας - συνήθως 1 έως 4 καθημερινά αλλά και αλλάζουν ανάλογα με τις εποχέςΠερισσότερα\nΣίγουρα ένα από τα καλύτερα μουσεία της υπαίθρου στην Αυστραλία. Το μείγμα των γεωργικών εκμεταλλεύσεων και ο πολιτισμός θάλασσα εμφανίζει προσθέτουν γοητεία αυτού του 160 ετών παλιά εξοχική κατοικία. Το πρωτότυπο ευκαιρία Brothers φακού στο ανακαινισμένο φάρο αξίζει να το επισκεφθείτε.\nΚατά την επιστροφή μας καμπίνα παρακολουθήσαμε τις πινακίδες και εξέχει. Τα αντίτιμα εισόδου είναι πολύ προσιτές έτσι ήταν αξίζει να του ρίξετε μια ματιά. Μας εξέπληξε πόσο καλό είναι το μουσείο είναι . . πολλές διαφορετικές τεχνήματα, όπλα, τις μεταφορές, τις μηχανές και μια σε...βάθος την ιστορική πόλη Kingscote. Φέραμε τα παιδιά μας ( 4 και 2 ) που επιτρεπόταν να γύρω και αγγίξτε πολλά πράγματα! Εξαιρετικός τρόπος για να περάσετε μια ώρα ή δύο.Περισσότερα\nΑυτό το μέρος είναι πολύ μεγαλύτερο από ό,τι μπορείτε να φανταστείτε, μπορείτε να εξερευνήσετε. Υπάρχει τόση πολλή ιστορία εδώ και είναι πολύ ενδιαφέρουσα. Οι εθελοντές εδώ ένα υπέροχο και το όμορφο κήπο με τριανταφυλλιές, αξίζει να το επισκεφθείτε.\nΕξαιρετικό μουσείο γεμάτο ιστορία σχετικά με τους πρώτους οικισμούς, οι εθελοντές εδώ έχουν κάνει μια καταπληκτική δουλειά με τη διατήρηση αυτής της τοποθεσίας. Υπάρχουν αρκετά κτήρια για να επισκεφθείτε την άπλετη με παλιά μηχανήματα. Δεν υπάρχει καμία ξενάγηση αλλά οι εθελοντές είναι πολύ πρόθυμο να...σας βοηθήσει με οποιαδήποτε απορία.Περισσότερα\nΦτάσαμε εδώ ακριβώς στην ώρα έναρξης λειτουργίας και η LIL old lady ευλογεί εκείνη. Ήταν τόσο ομιλητικός και υπέροχο. Απολαύσαμε μια καλή ώρα να περιπλανηθείτε γύρω από την εξοχική κατοικία και το έδαφος απορροφά την ιστορία. Υπέροχο μέρος\nΗ ιστορία του νησιού γλασάρουμε τη\n29 Οκτ 2014, η τρίτη μέρα στο νησί μας είχε επισκεφθεί ελπίδα Cottage. Μια εξαιρετική εικόνα της ιστορίας της Kingscote και νησί Kangaroo. Είχα πάει πίσω για να μου ηλικία με πολλά από τα θέματα που εμφανίζονται στο εξοχικό. Ένας περίπατος στην μνήμη lane, το...λάτρεψα.Περισσότερα\nΕλπίζω επισκέφθηκε Cottage - περισσότερο αγαπημένα μου ιστορική τοποθεσία στο νησί. Το προσωπικό ήταν φιλικό και έμπειρο που σας επιτρέπει να περιηγηθείτε στην τοποθεσία με την άνεσή σας. Μια μικρή δωρεά που απαιτούνται για να έχουν μια ματιά γύρω από το χώρο του ξενοδοχείου. Αξίζει...να το επισκεφθείτε. Μια μεγάλη συλλογή από έργα τέχνης.Περισσότερα\nΛάβετε γρήγορα απαντήσεις από το προσωπικό του Hope Cottage και από προηγούμενους επισκέπτες.


Κατεβάστε δωρεάν avicap32.dll και Διόρθωση λάθους avicap32.dll - DLL Suite\nΚατεβάστε το αρχείο avicap32.dll δωρεάν\nΠώς να διορθώσετε το σφάλμα avicap32.dll;\nσφάλμα avicap32.dll μπορεί να καθοριστεί εύκολα από avicap32.dll αρχείο επισκευής εργαλείο DLL Suite:\n2. Κάντε κλικ στο κουμπί Έναρξη σάρωσης για να ελέγξετε τη λάθος avicap32.dll\n3. Κάντε κλικ για να καθορίσει όλα τα επισκευάσει το πρόβλημα avicap32.dll\nΠώς να κατεβάσετε το αρχείο avicap32.dll για δωρεάν;\nDLL Suite επιτρέπει στους χρήστες να κατεβάσετε δωρεάν avicap32.dll λαμβάνοντας τα ακόλουθα βήματα:\n2. Κάντε κλικ στο κουμπί Έναρξη σάρωσης για να ελέγξετε το αρχείο avicap32.dll\n3. Κατεβάστε avicap32.dll δωρεάν από την ανοιχτή ιστοσελίδα\nΠοια είναι η avicap32.dll αρχείο;\navicap32.dll είναι ένα αρχείο DLL που είναι υπεύθυνη για AVI Capture window class συστατικό σε συστήματα Windows, όπως Windows 7 Professional Edition 64-bit. Ιδρύθηκε στις 7/13/2009 5:03:36 PM, το μέγεθος είναι 65024 bytes και την έκδοσή του είναι 6.1.7600.16385.\navicap32.dll μπορεί να μολυνθεί από τον ιό Trojan:Win32/DeathPack που εξαπλώνεται μέσω των κοινωνικών δικτύων Nasza-klasa.pl να κατεβάσετε και να εγκαταστήσετε TuneUp Utilities 2011 10.0.2011.65 Final malware σε υπολογιστές που έχουν επηρεαστεί.\nΜόλις μολυνθεί, η διαδρομή του αρχείου της avicap32.dll θα γίνει εκ νέου οριστεί ως:\nΚαι το λογισμικό όπως το PC παιχνίδι Plants vs. Zombies, Web browser Mozilla 1.8.1.21 ή ιούς F-Secure Internet Security 2012 δεν μπορεί να ξεκινήσει, μαζί με το μήνυμα λάθους:\navicap32.dll λείπει ή δεν βρέθηκε.\nΌταν κάνετε επανεκκίνηση του υπολογιστή σας, θα λάβετε avicap32.dll μπλε οθόνη του θανάτου, μαζί με τον κωδικό σφάλματος διακοπής:\nΕπιμέλεια: Corina Dorpinghaus και Malawi\navicap32.dll σχετικά αρχεία:


Doctors web appointment (ηλεκτρονικά ραντεβού)\nΜε την εφαρμογή Doctors web appointment μπορείτε να κλείνετε ηλεκτρονικά το ραντεβού σας επιλέγοντας τις ημέρες και ώρες που επιθυμείτε. Το σύστημα δεμσεύει την ημέρα και ώρα που θα κλείσετε και την εμφανίζει με χρωματική απόχρωση διαφορετική από τις άλλες που υπάρχουν στο ημερολόγιο. Το ημερολόγιο πάνω στο οποίο απεικονίζονται οι μέρες και τα ραντεβού παρουσιάζουν διαφορετικές χρωματικές αποχρώσεις ανάλογα το συμβάν (πχ διαθέσιμη ημέρα για ραντεβού, μη διαθέσιμη μέρα για ραντεβού, κλεισμένο ραντεβού, κλπ κλπ). Με την δέσμευση του ραντεβού το σύστημα θα στείλει επιβεβαιωτικό e-mail στον πελάτη και στον διαχειριστή.\nΤο σύστημα μπορεί να τροποποιηθεί με το σχετικό επιπλέον κόστος σε οποιαδήποτε μορφή επιθυμείτε και για οποιαδήποτε επάγγελμα. Για παράδειγμα να στέλνει sms με την καταχώρηση ενός ραντεβού, να στέλνει νεα επιβεβαίωση σε περίπτωση ακύρωσης ή αλλαγής του ραντεβού κλπ κλπ.\nΕφαρμογή για ηλεκτρονικό ραντεβού (ανεξαρτήτως αποτέλεσμα) μπορείτε να δείτε και ΕΔΩ.